► Dačić: Tadić sprečavao promene u policiji\nDačić je rekao da izjava Borisa Tadića predstavlja primer političkog licemerja i potpune amnezije.\n"Kao da su svi zaboravili da je on (Tadić) bio na čelu Saveta za nacionalnu bezbednost, a Miki Rakić na čelu Biroa za koordinacije službi bezbednosti, i da su oni imali direktan link sa policijskim vrhom, preskačući mene kao ministra", rekao je Dačić za današnji Blic.\n"Oni su štitili policijskih vrh od promene. Uslov Demokratske stranke bio je da (Milorad) Veljović ostane direktor, čak i posle isteka mandata, bez konkursa, jer odluke o tome ne donosi ministar nego Vlada", naveo je Dačić.\nOn je rekao da se ne bavi Tadićem, jer je lider Nove demokratske stranke "opsednut njime i Socijalističkom partijom Srbije".\n"Bolje da se (Tadić) bavi analizom sopstvenih grešaka i svojih partija. A izbori su pokazali kako narod o kome misli", rekao je Dačić.\nNDS: Tadić nije opstruirao promene\nOpoziciona Nova demokratska stranka odbacila je danas optužbe da je njen lider Tadić, dok je bio predsednik Srbije, opstruirao promene u vrhu policije.\nTa stranka je ponovila tvrdnje da je za loš rad policije poslednjih godina odgovoran bivši ministar unutrašnjih poslova Dačić koji je na toj funkciji bio šest godina.\nNDS je ocenila da su tvrdnje Dačića "apsurd" jer je on bio ministar unutrašnjih poslova i poslednje dve godine kada su Tadić i DS bili u opoziciji i da je tada mogao da izvrši neophodne promene.\n"Osim što su Dačićevi navodi neistiniti, potpuno su i besmisleni - MUP je bio isključivo u nadležnosti Ivice Dačića u poslednjih šest godina, a čelnici policije su smenjeni zbog lošeg rada u periodu kada je Dačić bio i premijer vlade u kojoj nije bio ni Tadić ni DS", navodi se u saopštenju NDS.\nSrbiji ne preti slom ekonomskog sistema\nMinistar spoljnih poslova Srbije Ivica Dačić izjavio je danas da Srbiji ne preti slom ekonomskog sistema.\nOn je na Ekonomskom samitu koji se održava u Beogradu naglasio da je situacija u zemlji takva da je prvi najvažniji zadatak Vlade Srbije stabilizacija ekonomskih prilika koja podrazumeva finansijsku konsolidaciju kao i podsticajne mere za oporavak ekonomije.\n"To nije moguće bez finansijske podrške iz inostranstva, a ta pomoć bi trebala da bude iskorišćena za podsticaj privrednog rasta", kazao je Dačić.\nPrema njegovim rečima, problem Srbije nije procenat zaduženosti, već visina rasta bruto društvenog proizvoda (BDP).\nDačić je istakao i da rast BDP-a smanjuje stopu zaduženosti, ali je, kako je dodao, problem što Srbija godinama unazad nije imala intenzivniju stopu privrednog rasta.\nAlbanija se nije korektno pokazala prema Srbiji\nMinistar spoljnih poslova Srbije Ivica Dačić izjavio je danas da je bilo zemalja koje se nisu korektno pokazale prema Srbiji nakon majskih poplava, zbog čega će im biti upućena zvanična reakcija.\n"Jedna od tih zemalja je Albanija", kazao je Dačić na Ekonomskom samitu Srbije koji u Beogradu organizuje grčka TGI grupa.\nPrema njegovim rečima, Albanija nije uputila ni telegram saučešća Srbiji niti se bilo ko od zvaničnika te zemlje upisao u knjigu žalosti, a o pomoći, kako je dodao, "da i ne govorimo".\nDačić je potvrdio da će donatorska konferencija za pomoć Srbiji i Bosni i Hercegovini u sanaciji šteta od poplava biti održana sredinom jula, a mogući datum je 16. jul.\nDo 20. juna, kako je rekao, diplomatska i konzularna predstavništva Srbije u svetu prikupila su oko dve hiljade tona razne robe vredne više od 25 miliona evra, koja je namenjena poplavljenim područjima.\nautor: MP/SA\tizvor: agencije/Novi magazin\n23.06.2014, 20:11h gaga vuk Preporuči\nNeverovatno, nasi politicari nikako da se oslobode od konstanog laganja dok su na vlasti, pa posle misle da su mudri i pametni ako koriste fraze, nije bilo politicke volje, ne bi da licitiram, i to nam pricaju godinama. Kako verovati ko govori istinu,afera stize aferu, a o zaposljavanju , i opstanku i ostanku mladih u Srbiji, vise se ni deklarativno niko ne izjasnjava. Mogli bi mediji malo da pomognu da se polakao pocne vracati moral.\n23.06.2014, 13:27h olga Preporuči\nnisam fan Dačića ali apsolutno se slažem.dobro je poznato da je u toj službi kao i u DB-eu žario i palio Miki Rakić.Tadić nije kriv samo za policiju nego za sve što je od institucija uništeno kao i za dovođenej SNS bez izbora u slupštinu sa pokradenim mandatima stranke Vojislava Šešelja.


Penzioneri u Federaciji BiH u augustu bi trebali dobiti jednokratnu pomoć » IlijašNet\nRedakcija 24. jun 2021 ID: 18741\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 24. jun 2021 @11:26 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2106-241126-18741 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


političke stranke : Južne vesti\nRaspušten odbor Bolje Srbije u Leskovcu - ucene iz SNS ili neslaganje sa centralom\n08:41, 22. 7. 2020.\nGradski odbor Bolje Srbije u Leskovcu raspušten je pre nego je i konstituisana lokalna vlast, iako su na nedavno održanim lokalnim izborima u koaliciji sa Zdravom Srbijom osvojili 4 mandata. U centrali kao razlog navode ucene članova da pređu u Srpsku naprednu stranku, dok Oliver Antanasijević, doskorašnji poverenik to negira i kaže da je došlo do sukoba stavova sa centralnom o daljem političkom delovanju. Na optužbe o uceni i lider SNS u Leskovcu Goran Cvetanović kaže da ih nije bilo.\n12:13, 25. 5. 2020.\nNedavno oformljeni Pokret Rođeni za Pirot šesta je predata lista koja će učestvovati na lokalnim izborima 21. juna, a na čelu liste je aktuelni zamenik predsednika Skupštine, profesor istorije Vladica Tošić.\nPokret za razvoj Medveđe poziva na bojkot izbora\n15:16, 25. 2. 2020.\nNakon bojkota vanrednih lokalnih izbora održanih septembra 2019. godine, Pokret za razvoj Medveđe poziva građane da ne izađu ni na predstojeće, jer uslovi za održavanje fer i poštenih izbora, kako kažu, ne postoje. U lokalnom parlamentu nema pravih predstavnika građana, smatraju oni, a promene sistema trenutno su moguće jedino bojkotom.\nDveri u Leskovcu krenule u kampanju bojkota predstojećih izbora\n13:07, 25. 2. 2020.\nIako još nisu raspisani, u kampanju za predstojeće izbore u Leskovcu već je krenulo nekoliko političkih opcija, a da na izborima neće učestvovati najavljuju iz Srpskog pokreta Dveri. Nema uslova za održavanje fer i poštenih izbora, kažu u ovom pokretu, te pozivaju građane da im se pridruže u bojkotu. O izborima i odluci da na njih ne izađu sa građanima će razgovarati u četvrak, 27. februara na Širokoj čaršiji od 10 do 13 sati, a predstavnicima leskovačkog odbora pridružiće se i predsednik stranke Boško Obradović.\nPirotski pokret deo proevropske organizacije "Srbija 21", najavljuju i učešće na izborima\n11:38, 12. 2. 2020.\nPokret "Rođeni za Pirot" priključio se organizaciji "Srbija 21" u kojoj su se okupili nekadašnji članovi Demokratske stranke, Liberalno-demokratske partije, Socijaldemokratske stranke i drugih građanskih opcija, a kako su i na osnivanju pirotskog pokreta rekli, sigurno izlaze na lokalne izbore. Učešće u izbornoj trci na lokalu već su najavili iz Pokreta obnove Kraljevine Srbije i lokalna grupacija "Najbolje za Pirot".\nGrupa građana “Vranje Vranjancima” najavila izlazak na izbore\n15:56, 6. 2. 2020.\nIako još ne znaju da li samostalno ili sa nekim u koaliciji, novoosnovana grupa građana “Vranje Vranjancima” građanska je opcija koja je u Vranju najavila izlazak na predstojeće izbore. Prema rečima predsednika GG “Vranje Vranjancima” Miloša Nikolića, u narednom periodu će građanima predstaviti svoj plan i program, a kao najvažniji deo toga ističe socijalnu jednakost za sve, otvaranje radnih mesta, razvoj agrara, zalaganje za mlade i želju da Vranje postane univerzitetski grad.\nOsnovan pokret Rođeni za Pirot - najavljuju učešče na lokalnim izborima\n14:25, 17. 12. 2019.\nZbog toga što su, kako kaže predsednik novoosnovanog pokreta "Rođeni za Pirot" Vladica Tošić, građani izgubili poverenje u tradicionalne političke stranke koje liče jedna na drugu, sa sličnim politikama, bivši članovi Demokratske stranke i Socijaldemokratke stanke u Pirotu osnovali su lokalni pokret koji će dati šansu novim ljudima koji žele da pomognu razvoju grada i građana.


Press Online :: Ostali sportovi :: Počelo EP u rvanju: Štefanek jak adut\nPočelo EP u rvanju: Štefanek jak adut\nCeremonijom svečanog otvaranja sinoć je u Novom Sadu počelo Evropsko prvenstvo u rvanju na kojem se za odličja do nedelje, 7. maja, u Velikoj dvorani "Spensa" bori više od 850 takmičara iz 38 zemalja.\nCeremonijom svečanog otvaranja u utorak je u Novom Sadu počelo Evropsko prvenstvo u rvanju na kojem se za odličja do nedelje, 7. maja, u Velikoj dvorani „Spens-a“ bori više od 850 takmičara iz 38 zemalja. Šampionat, u kojem je glavni adut srpske reprezentacije, svakako Davor Štefanek, olimpijski pobednik u Riju, otvorio je Igor Mirović, predsednik Vlade Vojvodine.\n- Dobrodošli u zemlju gostoljubivih ljudi, sa željom da svaki slobodan trenutak provedete sa uživanjem u našem gradu. Smotra evropskih rvača je jedna u nizu velikih sportskih manifestacija u Novom Sadu, koji je i ovoga puta pokazao da je sjajan domaćin rvačima i ljubiteljima sporta. Vojvodina je kolevka rvanja iz koje su potekli mnogi šampioni. Takmičarima želim da dotaknu svoje zvezdane snove- rekao je Mirović na otvaranju šampionata.\nGostima su se, uz ocenu da će uživati u prazniku sporta i poželevši uspešno takmičenje, obratili Nenad Lalović, predsednik Fila, Ceno Cenev, predsednik Evropske rvačke asocijacije i Željko Trajković, predsednik Rvačkog saveza Srbije.\nU revijalnom delu nastupili su članovi KUD-a „Vila“ sa „Srpskim hip-hopom“ kao i gimastičarke i rvači uz plesni prikaz sporta.\nTakmičenja se održavaju u Velikoj dvorani „Spens-a“ uz besplatan ulaz za posetioce, svakodnevno od 10 do 14 i 19 do 21 čas.\nU sredu na strunjaču izlaze Verica Dimitrijević, Marko Jovanović i Ana Ranđelović u takmičenju slobodnim stilom.\nNaša reprezentacijapredvođena Davorom Štefanekom na scenu stupa u subotu, 6. maja kada je i takmičenje u grčko-rimskom stilu.\nSrbija je dobila još jedno međunarodno priznanje jer je predsednik Rvačkog saveza Srbije, Željko Trajković, izabran za člana Evropskog biroa Ujedinjenog svetskog rvanja na sednici Skupštine tog tela održanoj u okviru šampionata u Novom Sadu.


Danas 3 požara na levoj obali zbog paljenja otpada i trave - www.lobi-info.rs\nDanas 3 požara na levoj obali zbog paljenja otpada i trave\nMarija K. 18. septembra 2018., 14:52 3.2k Views\nKako smo saznali od naših vatrogasnih ekipa, u toku današnjeg dana imali su „pune ruke posla“. Nažalost, već 3 požara u toku dana nastala su isključivo nemaroma sugrađana, jer uporno pale smeće na nasipima.\nPrvi požar sa kojim su se borili bio je na nasipu u Crvenki, a zatim su usledila još dva, nedaleko od Pančevačkog puta, na nasipu kod Sibnice.\nSva 3 požara prošrila su se nakon što su sugrađani na ovim lokacijama palili otpad i rastinje, pa moramo da podsetima kakva je katastrofa na Velikom blatu nedavno izazvana na isti način.\nApelujemo na sugrađane da ne pale otpad, smeće i rastinje kako ne bi izazvali požare daleko većih razmera i podsećamo koliko su neki delovi leve obale nepristupačni za vatrogasna vozila.\nPrethodna objava GSP bez odgovora na probleme sa prevozom na levoj obali\nSledeća objava Na Pančevačkom mostu ozbiljne gužve u smeru ka centru\nGSP bez odgovora na probleme sa prevozom na levoj obali\nNa Pančevačkom mostu ozbiljne gužve u smeru ka centru


Generalizovani anksiozni poremećaj | Anksioznost | Anksiozni Optimista\nŠta je generalizovani anksiozni poremećaj (GAP)?\nVećina ljudi se povremeno oseća anksiozno i zabrinuto, posebno kada se suoči sa stresnim situacijama poput polaganja ispita, javnog govora, takmičenja u sportu ili odlaska na razgovor za posao. Ova normalna anksioznost može učiniti da se osećate prisutno i usredsređeno i čak vam može pomoći da date bolje rezultate. Međutim, generalizovani anksiozni poremećaj čini da se osobe osećaju anksiozno i zabrinuto većinu vremena, ne samo u specifičnim stresnim situacijama, a ove brige su intenzivne, uporne i ometaju njihov normalan život.\nNjihove brige odnose se na nekoliko aspekata svakodnevnog života, uključujući zdravlje, posao, porodične probleme, finansijske probleme, a ne samo jednu stvar. Čak i stvari koje nisu od prevelike važnosti kao što su kućni poslovi ili kašnjenje mogu postati žarište anksioznosti, što vodi do nekontrolisane brige i osećaja da će se dogoditi nešto strašno.\nKoji su simptomi i znaci generalizovanog anksioznog poremećaja?\nGeneralizovani anksiozni poremećaj se može ustanoviti ako su specifični simptomi prisutni šest ili više meseci (i u toku tog perioda više od pola vremena ste imali preteranu brigu). Simptomi i znaci uključuju preteranu brigu, do tačke gde svakodnevne aktivnosti poput posla, učenja ili druženja postaju teške, ali i fizičke simptome (kao što su osećaj nemira, napetost mišića, glavobolja ili stomačne tegobe). Osobe koje imaju generalizovani anksiozni poremećaj obično kažu da ne mogu da prestanu da brinu i da im se briga uvukla pod kožu. Stalno im naviru misli koje najčešće počinju sa “šta ako se dogodi…?”. Osobe sa GAP-om mogu imati povezane poremećaje, najčešće depresiju, socijalnu fobiju ili druga anksiozna stanja.\nDa li se osećate veoma zabrinuto zbog niza događaja ili aktivnosti?\nDa li vam je teško da prestanete da brinete?\nDa li vam uznemirenost otežava svakodnevne aktivnosti (npr. posao, učenje, druženje)?\nDa li ta zabrinutost traje duže od šest meseci u kontinuitetu?\nAko ste na sva ova pitanja odgovorili sa da, da li ste iskusili tri simptoma ili više od sledećih: osećaj nemira, lako umaranje, teško koncentrisanje, razdražljivost, napetost mišića (npr. bolna vilica ili leđa), problemi sa spavanjem (npr. poteškoće da zaspite ili nemiran san)?\nAko ste na sva pitanja odgovorili sa da, možda imate generalizovani anksiozni poremećaj i potrebno je da se obratite lekaru.\nGeneralizovani anksiozni poremećaj ima tendenciju da pogađa više žene nego muškarce. Može se pojaviti u bilo kom trenutku života i dešava se u svim starosnim grupama, uključujući decu i starije osobe, mada u proseku počinje oko 30. godine života.\nDeca sa GAP-om obično se brinu zbog problema vezanih za performanse u školi ili sportskih događaja, tačnosti, prirodnih katastrofa ili rata. Ponašanje koje ponekad prati GAP kod dece uključuje: teže perfekcionizmu, nesigurni su u sebe, više puta obavljaju zadatke, traže redovno i učestalo odobrenje i sigurnost od roditelja, učitelja, sestre, brata ili prijatelja, često pitaju „da, ali šta ako …?“\nŠta je uzrok generalizovanog anksioznog poremećaja?\nMnoge osobe sa GAP-om nisu u stanju da tačno identifikuju uzrok zabrinutosti, ali svesni su da se brinu već dugo vremena, opisujući sebe kao da su oduvek bili zabrinuti. Često kombinacija faktora može biti uključena u razvoj GAP-a.\nBiološki faktori- neke promene u funkcionisanju mozga povezane su sa GAP-om.\nGenetika- osobe sa GAP-om često imaju istoriju problema mentalnog zdravlja u svojoj porodici. Međutim, to ne znači da će osoba automatski razviti anksioznost ako je roditelj ili bliski srodnik imao problem sa mentalnim zdravljem.\nStresni životni događaji- ljudi mogu biti više izloženi riziku ako dožive veliku životnu promenu koja izaziva stres, poput rođenja deteta, raskida ili razvoda, preseljenja, promene posla. Fizičko, seksualno ili emocionalno zlostavljanje takođe povećava rizik od razvoja GAP-a, kao i druga traumatična iskustva u detinjstvu, poput smrti bliske osobe ili razdvajanje od roditelja.\nPsihološki faktori- neke osobine ličnosti povećavaju rizik od GAP-a, na primer- osetljivost (emocionalnost), opšta nervoza (nesposobnost da osoba toleriše frustraciju), perfekcionističke sklonosti.\nKako se može tretirati generalizovani anksiozni poremećaj?\nGeneralizovani anksiozni poremećaj se može prevazići i traženje profesionalne podrške prvi je korak ka oporavku. Moguće opcije tretiranja uključuju psihoterapiju, prihvatanje, vežbanje, uravnoteženu ishranu, pozitivan stav i u nekim slučajevima korišćenje lekova ako je to neophodno (o ovome odlučuje isključivo lekar).


У масовној гробници тела петочлане српске породице - Јадовно 1941. - КУЛТУРА СЈЕЋАЊА\nČeka se analiza DNK, ali postoji indicija da je reč o porodici Šutaković – supružnicima Nedeljku i Dari i njihovim sinovima Radomanu, Aleksandru i Đorđu\nMasovna grobnica otkrivena je na đubrištu na\nperiferiji Đakovice (Foto Simo Spasić)\nMeđu posmrtnim ostacima pronađenim nedavno u masovnoj grobnici na periferiji Đakovice sumnja se da pet tela pripadaju ubijenoj srpskoj porodici sa troje dece. Ovu sumnju danas je na osnovu saznanja iz Komisije za nestale osobe izneo prvi potpredsednik vlade Ivica Dačić gostujući na TV Pink, ali nije precizirao o kojoj je porodici reč.\nU pomenutoj komisiji Vlade Srbije danas su za „Politiku” rekli da identifikacija posmrtnih ostataka još nije završena i da će tek nakon dobijenih rezultata od Međunarodne komisije za nestale i razgovora sa porodicama žrtava biti saopštena njihova imena.\nMeđutim, prema našim nezvaničnim saznanjima, postoji indicija da bi pronađeni posmrtni ostaci mogli da pripadaju petočlanoj porodici Šutaković, kidnapovanoj sredinom juna 1999. godine u Đakovici. Ove naše informacije nadležni nisu mogli da potvrde. Pretpostavku da je reč baš o porodici Šutaković ne odbacuju, ali napominju da će tek posle upoređivanja koštanih uzoraka uzetih sa posmrtnih ostataka pronađenih pre tri nedelje u grobnici na periferiji Đakovice sa DNK materijalom članova porodica nestalih moći sa sigurnošću da se govori o imenima žrtava.\nFotografija porodice Šutaković sa “Srpskog zida plača” (Foto D. Ivanović)\nPodsećamo, „Politika” je objavila da je pre tri nedelje na groblju u Đakovici, po nalogu Euleksa i uz prisustvo članova radnih grupa iz Prištine i Beograda, počelo iskopavanje masovne grobnice, a samo iz ovog regiona, u zvaničnoj evidenciji naše zemlje, još 53 osobe se vode kao nestale. Ipak, prema podacima više udruženja nestalih na Kosovu i Metohiji, jedina porodica sa troje dece koja je oteta krajem devedesetih godina prošlog veka u Đakovici bila je baš porodica Šutaković – supružnici Nedeljko (1936) i Dara (1939) i njihova tri sina: Radoman (1989), Aleksandar i (1981) i Đorđe (1986). Njihova imena nalaze se na spisku kidnapovanih i nestalih u južnoj srpskoj pokrajini pod brojevima od 361 do 365, a o Šutakovićima je prilikom obraćanja Savetu bezbednosti 6. decembra 2012. godine govorio i tadašnji premijer, a sadašnji predsednik Srbije Aleksandar Vučić.\n„Porodica Šutaković kidnapovana je 13. juna 1999. na putu od njihovog stana do crkve u Đakovici, gde su krenuli da se sklone od albanskih terorista. Svi se još vode kao nestali”, rekao je tada Vučić.\nO ovoj porodici nije otkriveno mnogo podataka: Nedeljko Šutaković rođen je u Orahovcu, a sve do trenutka kad je otet živeo je na Kosovu i Metohiji. Iz prvog braka imao je dve ćerke sa kojima je iz Orahovca otišao u Prizren, a posle razvoda i osnivanja nove porodice preselio se u Đakovicu. Njegova supruga Dara, rodom iz Podgorice, dobila je stan od firme u kojoj je dugo radila, i to u blizini bolnice u Đakovici, u tada novom naselju Gradić Pejton.\nKopija fotografije porodice Šutaković iz 1989. godine nalazi se na srpskom „zidu plača”, među stotinama slika nestalih i ubijenih na Kosovu i Metohiji u poslednjim godinama prošlog veka.\nNa petnaestogodišnjicu nestanka porodice Šutaković, 2014. godine, „Politika” je razgovarala sa ćerkom i rođakom Nedeljka Šutakovića. Do njih su, kako su nam tada ispričale, doprle priče Srba iz zbegova 1999. godine sa Kosova i Metohije da su Nedeljko, Dara i njihova tri sina potražili utočište od albanskih terorista u crkvi u kojoj se okupljao srpski živalj pre bekstva iz Đakovice. Navodno je Nedeljko tada otišao nazad u stan da nešto uzme, a kako se nije vraćao, za njim su krenuli Dara i deca. Posle toga niko ih više nije video. Kasnije su kolale priče da je porodica Šutaković oteta i kamionom prebačena u Albaniju, ali dokaza za to nije bilo.\nVerica Tomanović, predsednica Udruženja porodica kidnapovanih i nestalih na KiM, za naš list kaže da se od 1999. do danas i dalje ne zna sudbina 572 naša građanina nestala u južnoj srpskoj pokrajini, dok su u poslednjih 19 godina pronađeni posmrtni ostaci njih 370, koji su identifikovani i predati porodicama.\n– Ako se radi ovim tempom utvrđivanja sudbine nestalih teško da ćemo doći do saznanja šta je bilo sa našim najmilijima – dodaje Tomanovićeva.


PRVO MAGIJA, A ONDA TUGA Tadić u neverici, ovo mu se dugo, dugo nije desilo! Baš loše (VIDEO) - mediji.net\nIpak, majstorija kod pogotka ostaje.\nFudbaleri Ajaksa i Rome igraju meč četvrtfinala Lige Evrope.\nU 39. minutu amsterdamski tim je poveo pogotkom Davija Klasena.\nDivna akcija, kapiten Srbije Dušan Tadić dobio je loptu, očekivao se njegov udarac, ali je sve iznenadio. Poput Miloša Teodosića u košarci, vratio je loptu Klasenu, koji je pogodio praznu mrežu. Pomenutu magiju možete videti OVDE.\nZatim u 53. minutu Tadić promašio penal. Tačnije, odbranio mu je udarac sa 11 metara Pau Lopes. Jako loše ga je izveo, po sredini gola,...\nFudbaleri Ajaksa imaju pred sobom gotovo nemoguću misiju osvajanja Rima.Roma dočekuje "kopljanike" u okviru četvrtfinala Lige Evrope, a iz Amsterdama je donela pobedu 2:1 sa sobom u Rim.Revanš neće biti lak za Dušana Tadića i društvo, moraju da postignu minimum dva gola na Olimpiku i mnogi su ih već...\nKapiten reprezentacije Srbije Dušan Tadić asistirao je za jedini gol Ajaksa na gostovanju RKC-u, u pobedi rezultatom 1:0!\nKapiten Srbije i Ajaksa Dušan Tadić ponovo je predvodio "kopljanike" do pobedika


Najbolji svetski golferi propustiće Olimpijske igre u Rio De Žaneiru zbog toga što neće biti novčanih nagrada, saopšteno je iz rukovodstva takmičenja.\n“Oni su pokušali da okrive zika virus, ali se ispostavilo da ne dolaze u Rio jer neće biti novčanih nagrada”, rekao je predsednik organizacionog odbora Igara u Riju Karlos Nusman.\nDžejson Dej, Dastin Džonson i Rori Meklroj izjavili su da je zika glavni razlog što neće učestvovati na Olimpijskim igrama, a posle njih povukao se i Džordan Spit, koji je naveo da je to učinio iz zdravstvenih razloga.\n“Zika je mnogo gora na Floridi nego u Brazilu, a golferi igraju na Floridi”, dodao je Nusman. Pored zike, golferi su kao razloge za odustajanje navodili i brige oko bezbednosti, a neki su se i žalili i na gust raspored.\nOdsustvo četvorice najboljih golfera moglo bi da bude prepreka za budućnost tog sporta na Olimpijadi, koji će se ove godine igrati prvi put posle 112 godina.\nGolf ima garantovano mesto i na Olimpijskim igrama 2020. godine u Tokiju, ali je upitno da li će ostati sastavni deo posle njih.


Korišćenje tema SharePoint, prikaza i praznih predložaka sajta za komunikaciju\nSharePoint sajt za komunikaciju je sjajno mesto za emitovanje informacija drugim osobama. Delite vesti, izveštaje, ažuriranja statusa i još mnogo toga u vizuelno privlačnog formatu. Koristite sajtove za komunikaciju da biste angažovali i informisali široku publiku.\nKreiranje portala, sektora ili lokacija specifičnih za projekat\nDeljenje vesti, objava i događaja preduzeća\nAngažovanje tuceta ili hiljade prikazivača\nAko vam je potrebna lokacija za saradnju sa timom, koristite lokaciju tima.\nOpcije osnovnog predloška sajta za komunikaciju\nKada kreirate sajtza komunikaciju u programu SharePoint, možete početi sa praznom lokacijom ili odabrati jedan od ostalih predložaka lokacije, od kojih svaki dolazi sa podrazumevanim skupom veb segmenata. Neke od opcija predloška sajta za komunikaciju su sledeće:\nPokažite da biste koristili fotografije ili slike za prikazivanje proizvoda, tima ili događaja.\nNapomena: Sajt teme je podrazumevani SharePoint sajt za komunikaciju.\nPratite korake u nastavku da biste kreirali, prilagodili i delili sajt za komunikaciju.\n1. korak: Kreiranje sajta za komunikaciju\nZa početak napravite novi sajt za komunikaciju. Podrazumevano ćete dobiti novi predložak lokacije teme.\nDa biste pregledali više predložaka sajta za komunikaciju, izaberite stavku Postavke, a zatim Predlošci lokacije da biste prikazali opcije predloška.\nNapomena: Predložak lokacije teme će se podrazumevano koristiti ako nije primenjen nijedan predložak.\n2. korak: Pregled sadržaja lokacije\n1. Tema sadržaja lokacije\nKada odaberete predložak lokacije teme, dobijate matičnu stranicu koja uključuje nekoliko veb segmenata spremnih za prilagođavanje. Veb segmenti koji su podrazumevano uključeni na sajtu za komunikaciju koji koristi dizajn teme su:\nHeroj:Koristite veb segment Heroj da biste fokus i vizuelizovali na stranicu. U veb segmentu Heroj možete da prikažete do pet stavki, a možete i da dodate privlačene slike da biste skrenuli pažnju na svaku od njih. Više informacija potražite u temi Korišćenje veb segmenta Heroj na modernoj stranici.\nVesti:Možete da zadržite tim u toku, kao i da ga zainteresujte važnim ili zanimljivim pričama pomoću veb segmenta Vesti. Više informacija potražite u temi Korišćenje veb segmenata naslova vesti i liste vesti na modernoj stranici.\nDogađaji:Prikazivanje predstojećih događaja pomoću veb segmenta događaja. Više informacija potražite u temi Korišćenje veb segmenta "Događaji".\nDokumenti: prikazuje podrazumevanu biblioteku dokumenata na matičnoj stranici gde možete direktno da otvarate i uređujete dokumente. Možda ćete radije da dodate veb segment istaknutog sadržaja koji vam može dinamički da pokazuje dokumente iz biblioteke, lokacije, kolekcije lokacija ili svih lokacija. Dodatne informacije potražite u temi Korišćenje veb segmenta istaknutog sadržaja.\n2. Prikazivanje sadržaja lokacije\nPredložak Showcase lokacije dolazi i sa matičnom stranicom koja uključuje nekoliko veb segmenata spremnih za prilagođavanje. Evo veb segmenata koji su podrazumevano uključeni na sajtu za komunikaciju koji koristi dizajn Showcase:\nHeroj:Koristite veb segment Heroj da biste fokus i vizuelizovali na stranicu. Uz dizajn Showcase možete da odaberete jedan od dva rasporeda, "Pločice" i "Sloj"i da dodate privlačnu sliku da biste privučeni pažnju na svaku stavku. Više informacija potražite u temi Korišćenje veb segmenta Heroj na modernoj stranici.\nGalerija slika:Koristite veb segment Galerija slika da biste delili kolekcije slika na stranici. Više informacija potražite u temi Korišćenje veb segmenta Galerija slika.\n3. Prazan sadržaj lokacije\nKada počnete sa praznom lokacijom za komunikaciju, nema potrebe da uklanjate veb segmente koji vam nisu potrebni. Samo odaberite raspored na stranici i dodajte veb segmente koje želite.\n3. korak: Prilagođavanje izgleda i navigacije lokacije\nPromenite izgled lokacije prilagođavanjem tema, logotipa, rasporeda zaglavlja i izgleda lokacije.\nDelite sajt sa drugima kada prilagodite sajt, pregledate je da li je tačno tačan i objavite konačnu radnu verziju.\nIzaberite stavku Deli sajt u desnom uglu.\nNabavite pomoć za upravljanje lokacijom tako što ćete dodati vlasnike sajta i članove koji će imati dozvolu za uređivanje sadržaja lokacije.\nU oknu Deljenje sajta unesite imena ljudi sa kojima želite da delite lokaciju. Možete da odaberete Svi (osim spoljnih korisnika) ako želite da svi u organizaciji imaju pristup lokaciji. Podrazumevani nivo dozvole je Samo za čitanje.\nUnesite opcionalnu poruku za slanje sa obaveštenjem putem e-pošte koje će se slati kada se lokacija deli ili opozovite izbor u polju za potvrdu Pošalji e-poruku ako ne želite da pošaljete e-poruku.\nRedovno objavljujete vesti – Distribuirajte najnovije objave, informacije i status u celoj organizaciji. Saznajte kako da dodate objavu vesti na sajt tima ili sajt za komunikaciju i drugima koji će objavljujeti objave kako mogu da koriste SharePoint vesti.\nSaznajte više o sajtovima za komunikaciju i sharePoint lokacijama za komunikaciju\nSaznajte više o planiranju,izgradnjii održavanju SharePoint lokacija.\nPogledajte još predložaka SharePoint lokacije.


Jokić dobar, Nurkić se ispromašivao - Sportske.net\nJokić dobar, Nurkić se ispromašivao\nDenver izgubio, solidna partija našeg internacionalca. Poraz šampiona kod kuće u poslednjem meču predsezone...\nFoto: Beta/AP Photo/Steve Dykes\nNBA priznanje za Tea - UBEDLJIVO je najbolji!NBA top 5 - Najbolje je Mikijevo zakucavanjePistonsi "vejvovali" Srbina!Potez koji bi promenio sve, i Vestbruk odlazi iz Oklahome?Bobi koristi šansu, bez promašaja!\nDenver je pretrpeo četvrti poraz u predsezoni, izgubili su u Oklahomi, Nikola Jokić je počeo u petorci, ubacio je 11 poena i imao 6 skokova, zabeležio je asistenciju i ukradenu loptu.\nU prvoj četvrtini je ubacio pet poena...\nNurkić čak 13 skokova, ali ponovo loš šut, Bosanac je pogodio jednom iz osam pokušaja, realizovao samo 2 od 8 slobodnih bacanja.\nKod Tandera, Vestbruk 12 poena, ali je igrao samo 18 minuta, ni njega nije služio šut. Adams najbolji, centar Oklahome je ubacio 17 poena, Turčin Kanter dodao 15.\nKlipersi su uz 18 poena, Džej-Džej Redika dobili u Sakramentu, na drugoj strani je Kazins brojao do 23, u finišu su Kingsi smanjili prednost, ali su gosti sa Pacifika ipak sačuvali pobedu.\nMajami je rasturio komšije iz Orlanda, derbi Floride u predsezoni je obeležila odlična igra Dragića, Slovenac je ubacio 17 poena, imao 4 skoka i 5 asistencija, odlični Rid, Vejters i Tajler Džonson, ima tu potencija, Hit je bio u ovom meču bez svoje prve zvezde Hasana Vajtsajda. Vučević na drugoj strani 8 poena, Hezonja je ubacio pet, Rudež realizovao samo dva bacanja.\nTim Hardevej Džunior je predvodio sa 16 poena Atlantu do pobede nad Pelikansima koji su bili lak plen bez Entonija Dejvisa i Tajreka Evansa, dok je Vašington slavio u gostima kod šampiona. Klivlend je izveo najbolji tim, Lebron je ubacio 18 poena, Lov 15, Kajri se nije upisao za 10 minuta, zaradio je i povredu koja je lakše prirode, jednostavno nije želeo da rizikuje.\nSakramento - LA Klipers 89:92\nOklahoma - Denver 97:87\nMajami - Orlando 107:77\nAtlanta - Nju Orleans 96:89\nKlivlend - Vašington 91:96


Apel Alfa centra vozačima: Uspori – Alfa Centar\nApel Alfa centra vozačima: Uspori\nGotovo da nema dana da se na crnogorskim putevima ne dogodi neka saobraćajna nesreća sa smrtnim ishodom ili teškim posljedicama. Samo u opštini Nikšić u poslednjih par mjeseci se dogodilo na desetine udesa, saopšteno je iz Alfa centra.\nPosljednji u nizu odnio je dva mlada života i ostavio treći da visi o koncu. Uzroci ovakvih dešavanja mahom leže u nepoštovanju saobraćajnih propisa i neprilagođenoj brzini. Alfa centar apeluje na vozače i ostale učesnike u saobraćaju da odgovornim odnosom prema sebi i cjelokupnoj zajednici doprinesu ličnoj i opštoj bezbjednosti u saobraćaju tako što će prilagoditi ponašanje uslovima na putu, poštovati zakon i saobraćajne propise, kako bi se smanjio broj saobraćajnih nezgoda na našim putevima.\nRukovodilac sektora bezbjednosti saobraćaja u ALFA Centru Sara Đoković, kazala je da u ljetnoj sezoni ima povećan broj vozila na magistralnim putevima, a izuzetno visoke temperature imaju uticaj na zamor vozača i sigurnost pri upravljanju vozilom.\n“Međutim, bezbjednost u saobraćaju najviše ugrožavaju nesavjesni vozači koji se protivno ograničenjima kreću velikom brzinom ne poštujući saobraćajna pravila. Kao najčešći uticajni faktori pojavljuju se neprilagođena brzina, nepropisno preticanje, korišćenje mobilnih uređaja i alkohol“, kazala je Đoković.\nAnalize pokazuju da su u velikom broju saobraćajnih nezgoda akteri mladi ljudi koji pripadaju zakonskim kategorijama „mladi vozač“ i „vozač početnik“. Samo u ovom mjesecu čak tri stradala lica su bila 2002. Godište (18 godina), dok je njih pet u nezgodama zadobilo teške tjelesne povrede opasne po život, godišta između 2000. i 2003. Zakon o bezbjednosti saobraćaja na putevima detaljno reguliše učešće u saobraćaju kada su u pitanju ove kategorije vozača i predviđa rigorozne sankcije za kršenja saobraćajnih pravila i propisa koji se neposredno na njih odnose.\n„Ovim apelom bi se se posebno fokusirali na ovu kategoriju, moleći ih da budu odgovorni i savjesni prema svom i tuđim životima. Nedostatak znanja, želja za dokazivanjem i neodgovornost jesu njihovi najgori neprijatelji“, kazala je Đoković.\nIz ALFA Centra posebno apeluju na predstavnike medija i korisnike društvenih mreža da spriječe i zaustave širenje uznemiravajućih snimaka saobraćajnih nezgoda koji nanose duševnu bol porodicama nastradalih i povrijeđenih.\nBy alfacentar|2020-07-23T09:36:26+00:00July 22nd, 2020|Saobracaj|0 Comments


Da li će gaf sa imejlom biti fatalan za predsedničke ambicije Klintonove? - 07.03.2015, Sputnik Srbija\nDa li će gaf sa imejlom biti fatalan za predsedničke ambicije Klintonove?\nBivša američka državna sekretarka Hilari Klinton je možda prekršila zakon time što je, dok je bila na funkciji, za službenu komunikaciju koristila lični imejl... 07.03.2015, Sputnik Srbija\npolitika, vesti, svet, hilari klinton\n19:22 07.03.2015 (Osveženo: 16:19 05.10.2015)\nBivša američka državna sekretarka Hilari Klinton je možda prekršila zakon time što je, dok je bila na funkciji, za službenu komunikaciju koristila lični imejl umesto zatvorenog kanala veze, čime je otvorila mogućnost za curenje osetljivih podataka.\nNajnovija kontroverza, posle tvrdnji u medijima da je dobrotvorna fondacija Klintonove tokom njenog mandata dobijala donacije od stranih zemalja, mogla bi da je košta kandidature na sledećim predsedničkim izborima 2016. godine. Klintonova je, naime, važila za jednog od najizglednijih demokratskih kandidata.\nBivša državna sekretarka pozvala je Stejt department da objavi prepisku koju je vodila preko svoje lične elektronske pošte dok je bila državni sekretar u Obaminoj administraciji od 2009. do 2013. godine.\nPredstavnica Stejt departmenta Mari Harf izjavila je da će američka administracija proučiti ova pisma.\nStejt department će, kako je saopšteno, raditi što brže na ispitivanju spornih mejlova Klintonve, ali bi pročešljavanje svih 55.000 strana moglo da potraje mesecima, a ta perspektiva nimalo ne raduje političke savetnike Klintonove.\n„Jedan od najvažnijih principa u rukovođenju krizom jeste da stavite na raspolaganje sve informacije kako biste izbegli da one budu servirane kap po kap“, rekao je strateg demokrata Kris Lahen, koji je Bilu Klintonu pomagao da izađe iz skandala tokom njegovog predsedničkog mandata.\nObamina administracija je više puta prekršila to pravilo kad je reč o ubistvu četvorice Amerikanaca u diplomatskom predstavništvu u Bengaziju u Libiji. I pored brojnih ranijih istraga, Stejt department je letos opet pronašao 15.000 strana prethodno neobelodanjenih dokumenata o tom događaju da ih preda odgovarajućem komitetu odbora. Tada su parlamentarci otkrili da se Klintonova kao državna sekretarka oslanjala na lični imejl.\nKlintonova pozvana na saslušanje u Predstavnički dom\n„Stejt deparmtent nema sve mejlove sekretarke Klinton na svojim serverima“, rekao je predsednik komiteta Trej Goudi i dodao da „samo ona ima kompletnu dokumentaciju. Komitet će morati da se obrati njoj, njenim advokatima i njenim mejl provajderima da bi obezbedio da ima pristup svemu što američki narod ima pravo da zna“.\nGoudi, republikanac iz Južne Karoline, kao i drugi kongresmeni, pred Belu kuću postavlja pitanje da li je znala za imejl navike Klintonove i da li je ona prekršila pravila koristeći lični nalog.\nPredstavnik bele kuće Džoš Ernest smatra da se Klintonova pridržavala zakona, ali dodaje da je tako samo ako 55.000 strana koje su Klintonvoa i njeno osoblje predali obuhvata svu njenu prepisku.\nIpak, kako navode američki mediji, ni ovaj gaf, kao ni kontroverza sa stranim donacijama, ne bi nužno morali da budu fatalni za predsedničke ambicije Klintonove, ali su opasni, jer jačaju sumnju da porodica Klinton prečesto rizikuje da se nađe na klizavom terenu.


Saga Adrije ervejz: Kupio je 'kralj banana', šta je sledeće?\nIzvor: B92, 27.Jan.2020, 19:40 (ažurirano 02.Apr.2020.)\nLjubljana -- Slovenačka vlada razmatra mogućnost da investira u novu avio-kompaniju koju osniva Izet Rastoder, koji je prošle nedelje kupio poslovanje Adrija ervejza.\nVazduhoplovni analitičari za B92 kažu da su skeptični prema planovima za novu slovenačku avio-kompaniju nakon što je Rastoder, biznismen poznatiji kao "kralj banana", kupio poslovanje bivšeg slovenačkog nacionalnog avio-prevoznika preko svoje kompanije Er Adrijatik.\nDa sve bude interesantnije, >> Pročitaj celu vest na sajtu B92 << ljubljanski dnevnik Finance sada piše da i u slovenačkoj vladi razmatraju potencijalno učešće države u ovom projektu, pod uslovom da "Slovenija" bude deo naziva avio-kompanije.\nPodsetimo, kompanija Er Adrijatik kupila je AOC serifikat i ostale operativne dokumente Adrija ervejza za 45.000 evra sa idejom, kako je ranije rečeno, da pokrene biznis čarter kompaniju za koju planira da nabavi dva biznis aviona.\nKako za B92 kaže vazduhoplovni analitičar Alen Šćuric, nije moguće reći da li je plan o biznis čarter prevozniku istina ili je ta informacija plasirana u cilju zavaravanja konkurencije jer nijedan od potencijalnih konkurenata nije dao svoju ponudu pa je imovina Adrije prodana po početnoj ceni od 45.000 evra.\nŠćuric podseća i da su od učešća u trci odustali i ruski invesitori koji su izneli plan da će sa flotom Suhoja SSJ-100 pokrenuti novu kompaniju u Sloveniji.\nOn dodaje da se u Sloveniji postavlja pitanje da li je Rastoderova ponuda zapravo "maska" za Ruse, to jest hoće li njima prodati AOC ili će Rusi i Er Adrijatik ući u dil za novu kompaniju jer, kako kaže,\nŠćuric navodi i da "AOC svakako nema nikakvu vrednost, jer je suspendovan do 30. septembra 2020, i do tada bi morao da bude obnovljen" i dodaje da Rastoder ne može tako jednostavno da pokrene novu kompaniju ili samo da nastavi sa radom "tzv. Adrije 2.0".\nI Petar Vojinović, osnivač i glavni urednik vazduhoplovnog portala Tango Six, kaže za B92 da će biti zanimljivo da se vidi kako će novi vlasnik uspeti da nadoknadi izazove prihoda, jer Adrija to nije uspela, ni pod prilično optimizovanom flotom.\nVojinović navodi da je Adrija sve svoje avione iznajmljivala, a najvredniju imovinu, avione, u operacionom smislu, već je izgubila.\nAdrija je u poslednjem periodu lutala, kaže on i podseća da su "oni na sve načine pokušavali da uposle kapacitete koji nisu bili dovoljno uposleni na tržištu Slovenije i u regionu".\nUpitani da prokomentarišu ranije najave Rastodera o planovima za pokretanje niskotarifne avio-kompanije u Sloveniji, i Vojinović i Šćuric kažu da je malo verovatno da se to ostvari.\n"Lou-kost opcija ne dolazi u obzir jer se takve kompanije prave od nule, zbog nekih preduslova i ciljeva, a Slovenija konkretno ne poseduje ništa dovoljno atraktivno, u nekoliko segmenta ekonomije, biznisa, turizma, da bi bila lou-kost isplativa", kaže Vojinović.\n"Ovo je zapravo ponovno pronalaženje nove sudbine već postojeće avio-kompanije", dodaje on.\nI Šćuric smatra da bi to bio veoma nelogičan potez vlasnika.\n"Lou-kost kompanije kao startapovi danas nemaju baš nikakve šanse. To pokazuje niz kompanija koje su bankrotirale ili se bore da prežive", navodi on i dodaje da Slovenija ima prostora za avio-kompaniju, ali ne na način na koji je vođena propla Adrija.\n"Tržište je preuzele konkurencjija", ističe on i kaže da bilo kakva nova Adrija nema baš nikakve šanse da konkuriše Er Srbiji ili Kroaciji.\n"Er Srbija je odmah otvorila dodatne letove i/ili kapacitete za Ljubljanu, ali i druga tržišta bivše Adrije (Podgoricu, Sarajevo, Skopje, Tiranu), a hrvatska kompanija će od leta najverovatnije pokrenuti dodatne letove za Skopje, Sofiju, Podgoricu i Tiranu. Jasno je da neka buduća Adrija nema baš nikakve šanse", kaže Šćuric.\n"Ipak, i za nešto tako je mala verovatnoća", kaže Šćuric dok Vojinović naglašava da je slovenačko tržište zavisno od tržišta Zapadne Evrope i da je "u slučaju Slovenaca, jedina valjana stragtegija dobra povezanost ka najvećim gradovima Zapadne Evrope".\nIzvor: Blic, 28.Jan.2020, 10:01\nSlovenačka vlada razmotriće zajedničko ulaganje sredstava u Air Adriatic, novu avio-kompaniju koju je uspostavio Izet Rastoder, a koja je prošle sedmice kupila kompletnu imovinu propalog Adria Ervejsa, dok ljubljanski list Finance piše da je Rastoder zainteresovan za sticanje udela i u Montenegro...


Sarajevo: Dodik putuje u Brisel da preda odgovore na dodatna pitanja iz Upitnika EK - BDC\nSarajevo: Dodik putuje u Brisel da preda odgovore na dodatna pitanja iz Upitnika EK\nPredsjedavajući Predsjedništva BiH Milorad Dodik boravit će u radnoj posjeti institucijama Evropske unije u Briselu u ponedeljak, 4. marta i uručiti odgovore na dodatna pitanja iz Upitnika Evropske komisije komesaru Johannesu Hahnu.\nProgramom posjete predviđen je sastanak sa potpredsjednicom Evropske komisije i visokom predstavnicom EU za vanjske poslove i sigurnosnu politiku Federicom Mogherini i evropskim komesarom za susjedsku politiku i pregovore o proširenju Johannesom Hahnom.\nPo završetku susreta predviđeno je uručenje odgovora na dodatna pitanja iz Upitnika Evropske komisije i zajednička fotografija predsjedavajućeg Dodika, potpredsjednice Evropske komisije Federicom Mogherini i komesara Johannesa Hahna.\nU 12 i 10 planiran je sastanak predsjedavajućeg Predsjedništva BiH Milorada Dodika i komesara Johannesa Hahna, a nakon sastanka održat će se zajednička konferencija za novinare.\nizvor: klix.ba / fotografija: arhiva\nPrevious articleKomšić: Ovaj datum ne smijemo zaboraviti\nNext articleAmel Tuka osvojio prvo mjesto i plasirao se u polufinale\nSvijetbdc-desk - 29 Oktobra, 2020 0\nDaleka Maršalova Ostrva, jedno od posljednjih utočišta bez zaraženih koronavirusom, zabilježila su prve slučajeve infekcije COVID-19 koje je u...\nPREDSJEDNIK ASOCIJACIJE MLADIH SDA RAŠLJANI PREŠAO U NAROD I PRAVDU\nPredsjednik Asocijacije mladih SDA Rašljani, Azur Zlatić danas je zvanično prešao u političku organizaciju Narod i Pravda Brčko distrikt BiH. Raduje nas činjenica da...


Category: Besplatni kursevi engleskog jezika\nUsavršite poznavanje engleskog i povećajte šanse za zaposlenje!\nSvet modernog poslovanja nezamisliv je bez upotrebe engleskog jezika. Od svakog zaposlenog danas se očekuje da bude u stanju da obavlja pismenu i usmenu komunikaciju na engleskom. Zato je profesionalno služenje engleskim jezikom jedna od onih veština koje, ako nedostaju, mogu učiniti da sva druga profesionalna znanja postanu gotovo neupotrebljiva.\nPotreba za konstantnim radom na podizanju nivoa poznavanja engleskog jezika je nešto čega su svi svesni, od osoba u potrazi za poslom, preko zaposlenih koji žele da napreduju, do samih kompanija koje rade na podizanju kvaliteta svog poslovanja.\nLINK2job sajam zapošljavanja pokloniće svima koji se prijave i registruju online kurs engeskog jezika. Kako bismo bili sigurni da ćete dobiti pravi kurs za vaš nivo znanja, obezbedili smo i besplatno testiranje znanja engleskog. U skladu sa znanjem pokazanim na samom testu, dobićete prilagođen kurs i odličnu priliku da unapredite svoju poziciju prilikom potrage za poslom.\nKonstantnim radom na sebi, sami određujete granice svog uspeha.\nRegistrujte se i zatim preuzmite besplatan online kurs engleskog jezika na štandu CCD-a tokom trajanja Sajma.\nNapomena: Za besplatne kurseve mogu da se prijave samo posetioci koji ovu mogućnost nisu iskoristili na prethodnim link2job sajmovima.


SVIJET SVIJET - BIZNIS SVIJET - DRUŠTVO\nLeave a Comment on Prognoza Svjetske banke: Čeka nas najdublja recesija od Drugog svjetskog rata\nPandemija koronavirusa i mjere koje su donosene s ciljem njenog suzbijanja doveli su do ozbiljnog pada globalne ekonomije. Prema prognozama Svjetske banke ove godine će doći do pada globalnog rasta za 5,2 odsto. Ovakav pad bi predstavljao najdublju recesiju još od Drugog svjetskog rata pri čemu bi najveći broj ekonomija doživio najveći pad proizvodnje po glavi stanovnika od 1870. godine, saopštila je Svjetska banka u svom najnovijem izvještaju Globalni ekonomski izgledi.\nOčekuje se da, usljed ozbiljnog poremećaja domaće potražnje i ponude, trgovine i finansija, ekonomska aktivnost naprednih ekonomija doživi pad za sedam odsto u 2020. godini. Očekuje se da ove godine nova tržišta i ekonomije u razvoju (EMDE) dožive pad za 2,5 odsto, što je prvo smanjenje na nivou ove grupe u posljednjih najmanje šezdeset godina. Takođe se očekuje i pad dohotka po glavi stanovnika za 3,6 odsto zbog čega će se milioni ljudi ove godine suočiti sa ekstremnim siromaštvom.\nNajteže su pogođene one zemlje u kojima je pandemija bila najteža i koje se u velikoj mjeri oslanjaju na globalnu trgovinu, turizam, izvoz roba i vanjsko finansiranje. Mada će se jačina udara razlikovati od regiona do regiona, sva nova tržišta i ekonomije u razvoju imaju ranjivosti koje su pojačane usljed vanjskih šokova. Pored toga, prekidi u pristupu školovanju i primarnoj zdravstvenoj zaštiti vjerovatno će imati dugotrajne efekte na razvoj ljudskog kapitala.\n“Ovo je veoma zabrinjavajuće, jer će kriza vjerovatno ostaviti dugotrajne posljedice i dovesti do krupnih globalnih izazova”, kazala je potpredsjednica Svjetske banke za ujednačen rast, finansije i institucije – Cejla Pazarbasioglu.\n“Prva stavka na dnevnom redu je rješavanje hitnih globalnih zdravstvenih i ekonomskih pitanja. Uz to, globalna zajednica se mora ujediniti kako bi se pronašao način za snažniji oporavak, kako bi izbjegli da se još veći broj ljudi suoči sa siromaštvom i nezaposlenošću,” dodala je ona.\nPrema osnovnoj prognozi, pod pretpostavkom da se pandemija povuče dovoljno da se omogući ukidanje domaćih mjera za ublažavanje do sredine godine u naprednim ekonomijama i nešto kasnije u EMDE, da se globalna prelivanja smanje u drugoj polovini godine, te da poremećaji na finansijskim tržištima ne budu dugotrajni, prognozira se da će se globalni rast vratiti na 4,2 odsto u 2021. godini, odnosno na 3,9 odsto za napredne ekonomije i 4,6 za EMDE.\nMeđutim izgledi su veoma neizvjesni, a preovlađuju negativni rizici uključujući mogućnost produženog trajanja pandemije, finansijskog preokreta i povlačenja iz globalnih trgovinskih veza.\nNegativni scenario bi mogao dovesti do pada globalne ekonomije za čak osam odsto ove godine, nakon čega bi uslijedio spori oporavak u 2021. godini, od tek malo iznad jedan odsto sa smanjenjem proizvodnje u EMDE za skoro pet odsto ove godine.\nOčekuje se pad proizvodnje u euro-području za 9,1 procenata u 2020. godini, pošto je aktivnost bila teško pogođena širenjem bolesti. Očekuje se pad ekonomije Japana za 6,1 odsto budući da su preventivne mjere usporile ekonomsku aktivnost.\nTags: najdublja recesija od 2. svjetskog rata prognoza Svjetska banka\nPrevious Entry OO DPS Budva: Uskoro kraj cirkusa, uzalud vapaji i prijetnje\nNext Entry Golubović: Ugovor za ekološku rekonstrukciju TE od višestruke koristi za Pljevlja


Nova karikatura Petričića: Kako Vučić ljubi noge Trampu - NOVA portal\nNova karikatura Petričića: Kako Vučić ljubi noge Trampu\nPolitika Autor:Nova 16. Sep. 202015:4926 Komentara\nU svojoj novoj karikaturi za nedeljnik NIN, naš poznati karikaturista Dušan Petričić predstavio je odnos predsednika Srbije Aleksnadra Vučića i najvećih svetskih lidera, kao i kako Srbija prolazi u čitavoj toj priči.\nNa karikaturi, pored Donalda Trampa, predsednika SAD, nalaze se kancelarka Nemačke Angela Merkel, predsednik Francuske Emanuel Makron, šef ruske države Vladimir Putin i prvi čovek Kine Si Đi Ping.\nOdnos predsednika Srbije i svetskih lidera, Petričić je predstavio kao ponizan, te tako dok oni izuveni čekaju da im Vučić ljubi noge, dok su država Srbija i njeni građani su bačeni sa litice.\nCrta i piše Dušan Petričić: Beograde, laku noć\n11. Sep. 2020 34\nKoraks o poslednjoj karikaturi: Vučić se hrani prebijanjima\n15. Sep. 2020 12\nDušan Petričić o karikaturi, Srbiji, Crnoj Gori i Nušićijadi\nPodsetimo, još jedna karikatura je protekle nedelje izazvala veliku pažnju javnost, a njen autor je Predrag Koraksić Koraks.\nKorkasova karikatura za dnevni list “Danas” šalje provokativnu, direktnu sliku i poruku. Na njoj je naslikan predsednik Srbije Aleksandar Vučić koji slamčicom pije krv iz glave mladića kojeg za to vreme batinaju.\nU izjavi za naš portal Koraks je rekao da je karikatura inspirisana poslednjim nasilnim dešavanjima u Novom Sadu i snimcima koji su uznemirili javnost. Reč je, objašnjava Koraks, o metafori koja oslikava današnju vlast i prvog čoveka države.\nDušan PetričićKarikaturaPredrag Koraksić Corax


DPK prikuplja potpise za vanrednu sednicu parlamenta o sporazumu iz Vašingtona\nBeta 7. septembra 2020. 22:00\nParlamentarna grupa Demokratske partije Kosova (DPK) započela je danas prikupljanje potpisa za sazivanje vanredne sednice Skupštine Kosova oko sporazuma koje je kosovski premijer Avdulah Hoti potpisao u Vašingtonu, saopšteno je iz DPK.\nOni zahtevaju da premijer Hoti na vanrednoj sednici podnese izveštaj i da pruži tačne informacije o onome o čemu je razgovarao i odgovornostima koje je preuzeo u ime države Kosovo kroz potpisane dokumente u Vašingtonu.\n„Na zajedničkom sastanku predsedništva i parlamentarne grupe PDK, konstatovan je opasan izlazak državne delegacije iz razgovora za konačan i pravno obavezujuć sporazum, u razgovore o temama tehničkog karaktera“, kaže se u saopštenju.\nIstovremeno od državne delegacije Kosova DPK zahteva da poštuje ustav zemlje.\n„Razgovori o teritorijama i nacionalnom bogatstvu Kosova su protivustavni i protiv strateških interesa zemlje. DPK smatra beskorisnim mini-šengenski proces koji je prihvatila državna delegacija Kosova. DPK je za šengen, ali ne i za mini-šengen“, kaže se u saopštenju.\nPokret Samoopredeljenje je takodje najavio da je poslao Skupštini Kosova poziv za vanrednu sednicu na kojoj premijer Hoti izveštava o sporazumu potpisanom u Beloj kući u Vašingtonu 4. septembra.


30. avgusta 1995. godine počelo NATO bombardovanje Republike Srpske | Novine Toronto\n30. avgusta 1995. godine počelo NATO bombardovanje Republike Srpske\nBez odluke Saveta bezbednosti UN, već na inicijativu pojedinih država, 30. avgusta 1995. godine, ujutro u 2.12 časova, počelo je NATO bombardovanje Republike Srpske koje je trajalo do 14. septembra.\nU bombardovanju je, prema podacima zvaničnih vlasti Republike Srpske, stradalo više od stotinu vojnika i civila.\nKako se navodi, na položaje Vojske Republike Srpske NATO avijacija bacila je ukupno 1.026 bombi, od čega 708 vođenih, a ukupna težina bačenog eksploziva iznosila je oko 10.000 tona.\nBombardovani su svi radio/televizijski predajnici na teritoriji RS.\nProtivvazdušna odbrana Vojske RS je oborila francuski avion "Miraž 2000K" 20 kilometara jugoistočno od Pala.\nPiloti su bili zarobljeni, a potom su predati snagama tadašnjeg UNPRPFOR-a.\nPovod za bombardovanje bilo je granatiranje sarajevske pijace Markale 28. avgusta 1995. godine sa položaja Vojske RS, kada je od eksplozije pet granata poginulo 37 civila.\nNATO operacija je dovela do prekida opsade Sarajeva.\nPredsednica Republike Srpske Željka Cvijanović izjavila je da je NATO bombardovanje RS predstavljalo "teško stradanje i da će i generacije koje su se rodile nakon toga živeti sa posledicama".\n"Svi nosimo mučna iskustva i sećanja na taj period. Prouzrokovana je šteta, a bolesti su posledično nastajale, posebno maligne za koje ima sve više i više podataka i čime se ozbiljno bave ljudi u Srpskoj i Srbiji, ali i neke strane države jer su njihovi vojnici bili učesnici događanja na ovim prostorima, te veoma temeljno provode određene analize i prave izveštaje", rekla je Cvijanovićeva novinarima u Banjaluci.\nPrema njenim rečima, za bombardovanje, gledano sa formalno-pravne strane, nije bilo odluke Saveta bezbednosti UN, već se to dešavalo na inicijativu pojedinih država.\n"To je bilo jedno mračno doba u kojem je bilo sasvim jasno da je to bila politička intervencija jednog protiv drugog i to je neprihvatljivo za rešavanje bilo kakvih pitanja u BiH", naglasila je Cvijanović.\nPredsednik Narodne skupštine Republike Srpske Nedeljko Čubrilović izjavio je da je period NATO bombardovanja RS bio težak i izrazio nadu da se to više nikome nikada neće desiti.\n"Republika Srpska je prošla kroz težak period razvoja i nadamo se da su ta vremena daleko iza nas i da nećemo biti u prilici da prolazimo još jednom isti put", rekao je Čubrilović novinarima u Banjaluci.


Knežević objavio I treći snimak razgovora sa Vujoševiće\nTanjug 20. septembra 2019. 13:34\nPODGORICA – U danu za kada je u crnogorskom Tužilaštvu najavljeno saslušanje sekretara Visokog državnog tužioca Nenada Vujoševića, predsednik Atlas Grupe, Duško Knežević, objavio je treći nastavak audio snimka telefonskog razgovora o navodnoj korupciji u crnogorskom tužilštvu.\nNa snimku se, između ostalog, čuje da Knežević kaže Vujoševiću da će glavni specijalni tužilac (GST), Milivoje Katnić, „spržiti“ vrhovnog državnog tužioca (VDT), Ivicu Stankovića, prenele su Vijesti.\nU transkirptu, koji je objavio taj podgorički dnevnik, Knežević ponovo upozorava Vujoševića da treba da se čuva, da je to saznao od „službi“, kojoj je pažnju na sekretara, kako veruje, skrenuo Stanković.\nIz prilično nemuštog razgovora, sudeći prema transkriptu, Knežević kaže Vujoševiću da je Stanković to uradio da „zaštiti sebe, nije sigurno da zaštiti tebe“.\nKnežević u razgovoru pominje i tužioca Borčića, koji ga je navodno pozvao da sarađuju.\nU šifrovanom razgovoru, Vujošević sugeriše Kneževiću da se direktno javi „tati“, koji čeka njegova poziv.\n„I tatini investitori, ti imaš sve to… tatini investitori po Beogradu da zidaju… Ko su ti tatini investitori“, pita Vujošević i dodaje da je to sve rekao tamo nekom, čije ime ne pominje.\n„Tatini investitori su mu već dali stan u Beogradu. Tatini investitori, to je… Pa bogami nema šta da govori službi. Služba i ovo neka sluša, neće mu bit dobro. Nego on je, on je… u stvari, on ne može ništa da završi, njega bez Boričića… nije ovo tačno da su ga imenovali za V.D-a, to tek u oktobru će se videti jer on je potpuno nebitan, on nema uticaja, razumiješ li“, kaže Vujošević.\nPotom Knežević kaže da „ima za Katnića bombu“, ali da će prethodno „spržiti ove druge ljude“.\nVarheji: CG ima obavezu zaštite crkvenih prava i imovine\nMilošević:Iz SRB se vratila većina CG državljana\nHR od danas uvodi e-Propusnice\nUgašen požar u Morači\nMuskarac sa Lezbosa optužen za vandalizam prema policajcima\nGolić: Nema odobrenja za skladištenje radioaktivnog otpada\nJak sneg u Albaniji, otežan saobraćaj\nVasiljković: Borba za pravdu tek počinje\nLovrinović: Vlada da primeni koncept “helikopterskog novca”\nMinistar BiH: Odluka HR o odlaganju otpada skandalozna


Окршај Вучића и Мичела око Војске Косова - Нови Стандард\nOkršaj Vučića i Mičela oko Vojske Kosova\n14.03.2018. 15:03 17.07.2020.\nVučić: Pokažite mi papir koji omogućava formiranje vojske tzv. Kosova; Mičel: Priština ima pravo na vojsku\nA kad je reč o Rezoluciji 1244 Saveta bezbednosti Ujedinjenih nacija, Vučić je istakao da ona takođe ne predviđa albanske vojne snage, već govori samo vraćanju srpskih snaga bezbednosti, i to o vraćanju hiljada.\n„Ja zato pitam sve naše goste da i navedu jedan član, paragraf koji daje za pravo bilo kome da takvu vojsku formira“, upitao je on.\n„Oni to zasnivaju na tome što su priznali nezavisnost Kosova, Amerikanci prema tome imaju poseban odnos i posebne veze s Kosovom, i pošto ih priznaju smatraju da imaju pravo da formiraju snage bezbednosti“, dodao je Vučić.\n„Moj je posao da štitim naše interese i da govorim u skladu sa zakonom, a osim toga ne mislim da bi takav potez (formiranje kosovskih bezbednosnih snaga) doprineo bilo čijoj stabilnosti u regionu“, zaključio je on.\nVUČIĆ: SPREMNI SMO NA KOMPROMIS, ALI NE I NA PONIŽAVANjE\nSrbija je spremna na kompromis po pitanju Kosova i Metohije, ali nije spremna i neće prihvatiti nikakvo poniženje i urušavanje srpske države, rekao je predsednik Srbije Aleksandar Vučić posle sastanka sa pomoćnikom državnog sekretara SAD Vesom Mičelom.\nVučić je rekao da je situacija oko Kosova i Metohije najveća prepreka na evropskom putu Srbije, i da je Srbija spremna da razgovara o mogućim kompromisima, ali da ne može dozvoliti ponižavanje sopstvenog naroda i urušavanje sopstvene države.\n„Znamo da je najveća prepreka na našem evrospkom putu situacija oko KiM, i zato je Srbija spremna da razgovara o mogućim kompromisima, ali ma koliko mala, ma koliko bila nebitna za velike sile, možemo da prihvatimo jedino kompromisno rešenje, ali poniženje sopstvenog naroda i urušavanje sopstvene države ne možemo“, kazao je on na konferenciji za štampu posle susreta sa američkim diplomatom, koji je trajao nešto više od sat vremena.\nVučić je rekao da Srbija i SAD imaju različite stavove po pitanju Kosmeta, ali da je Mičel saslušao naše stavove, a neke možda i razumeo.\n„Svaki kompromis je težak, ali to mora da prihvati i druga i treća strana“, dodao je Vučić.\n„Albanci su imali samo jednu obavezu koja proističe iz međunarodno pravnog ugovora a to je uspostavljanje Zajednice srpskih opština. Oni tu jedinu obavezu nisu ispunili. EU i SAD znaju za to i zahvalan sam što je Mičel rekao da je važno da ta obaveta bude ispunjena“, nagalsio je Vučić.\n„Da su hteli, ispunili bi to u prethodnih pet godina, a nisu mrdnuli ni prstom. Uveren sam da to ni ne nameravaju da učine, a za to su imali i prećutnu saglasnost dobrog dela međunarodne zajednice“, rekao je Vučić.\nDa Srbi nisu ispunili bilo šta iz dogovora, istakao je on, oni bi se našli pod ogromnim pritiskom.\n„Na tome sam mu zahvalan, jer smo se neretko suočavali sa drugačijim primerima. Sa velikom pažnjom i nadom ćemo nastaviti da radimo sa Mičelom i na očuvanju mira i stabinosti na Balkanu, i rešavanju svih teških pitanja“, istakao je on dodajući da je svaki izgubljeni dan, izgubljeni dan ne samo za međunarodnu zajednicu, već građane Srbije.\nNakon što je Srbija rešila najvećim delom ekonomske probleme sledi bolji život, i Mičel je, kako je dodao, mogao sam da se uveri da je Beograd grad kranova i dizalica.\n„Biće nam jedini problem odnos sa Prištinom, a naš posao je da probamo da taj problem rešimo i ako ne uspemo to će biti još jedan od političkih neuspeha, koji nije samo zbog nas“ objasnio je Vučić.\n„Izrazio sam želju i nadanje da ćemo imati još američkiih kompanija koje će ulagati u Srbiju i uvećamo značajno trgovinsku zramenu. Najviše vremena smo proveli u ragvorima o miru i stabilnosti u regionu, o situaiciji na Zapadnom Balkanu“, rekao je on.\nVučić je istakao čvrsto uverenje Srbije da je po svaku cenu neophodno očuvati mir i stabilnost,i da je potrebna podrška u tome SAD, kao i svih drugih važnih učesnica na svetskoj političkoj pozornici.\n„Naše pozicije su prilično različite, drugačije i udaljene po pitanju odnosa prema Kosovu i Metohiji. Ono što je za nas važno je da je Mičel za razliku od mnogih drugih želeo ne samo da čuje, već i sasluša što srpska strana ima da kaže“, podvukao je on.\nKosovo ima pravo da formira profesionalne snage koje će se baviti bezbednošću, rekao je danas u Beogradu pomoćnik američkog državnog sekretara Ves Mičel i dodao da to ne bi bila nikakva pretnja Srbiji i Srbima.\nMičel je kazao da SAD podržavaju to pravo tzv. Kosova, ali i naglasio da je za to neophodna promena ustava.\nOn je istakao obe strane u briselskom dijalogu treba da ispune sve obaveze i da Sjedinjene Države podržavaju transformaciju kosovskih bezbednosnih snaga u profesionalnu vojsku.\nAmerički funkcioner je rekao da je njegova osnovna poruka u Beogradu, kao što je bila i u Prištini, da vidi veliki prostor za novu šansu za rešenje kosovskog problema, koji opterećuje region već dugi niz godina.\n„Vidim veliki prostor za novu šansu. Nove mogućnosti za napredak za rešenje problema koji dosta dugo drži Balkan u prošlosti“, rekao je američki diplomata.\nMičel je po pitanju regiona ukazao, nabrajajući, na „novu privrženost EU proširenju, novo ime za Makedoniju, napredak u BiH, jačanje vladavine prava, nezavisnost pravosuđa, sloboda medija, borba protiv korupcije…“.\n„To je posao pred svima nama“, poručio je Mičel, dodao da je velika odgovornost lidera u regionu, posebno za lidere Srbije i Kosova.\n„SAD podržavaju dijalog o Kosovu koji vodi EU i poziva obe strane da u potpunosti sprovedu sve preuzete obaveze“, poručio je on.\nOn je dodao da je sa Vučićem imao dobar i otvoren razgovor. Podsetio je da je partnerstvo Srbije i SAD „staro“, još iz vremena dva stvetska rata.\nMičel, koji je napomenuo da je ovo njegova prva poseta Balkanu od stupanja na dužnost, kaže da je sa Vučićem razgovarao o odnosu Srbije prema Kosovu, regionalnoj bezbednosti i sigrnosti, ekonomskoj saradnji.\nKako je podsetio, obeleženo je i 100 godina otkako su američki narod i Vlada stali uz Srbiju i podržale je u borbi u Prvom svetskom ratu, kada se i zavijorila srpska zastava na Beloj kući.\nPodsetio je i da je stotine hiljade Srba emigriralo u SAD, obogativši tamošnju kulturu, da su američke kompanije u Srbiji zaposlile 18.000 ljudi i da pomažu Srbiji da bude konkurentna, da dve zemlje sarađuju i na vojnom planu.\n„SAD su za 10 godina dale Srbiji milijardu dolara pomoći“, naveo je on.\nIzvor Tanjug/Večernje novosti, 14. mart 2018.\nPreporučujemokosovoSADAleksandar VučićAmerikaVes Mičelvojskavojska KosovaKosovske bezbednosne snageokršajsastanakSrbija


Jojić u Kelnu za 2,5 miliona | Transferi\nYou are here: Home Fudbalske Vesti Jojić u Kelnu za 2,5 miliona\tMay 24, 2017 10:08 am\nJojić u Kelnu za 2,5 miliona\nMILOŠ Jojić se odčetvrtka udomio u novom klubu. Mladi reprezentativac Srbije potpisao je dvogodišnji ugovor sa Kelnom vredan 2,5 miliona evra i tako završio svoju misiju u Borusiji iz Dortmunda. Jojić (23), koji je u redove “milionera” došao u januaru 2014. godine, odigrao je u premijernoj sezoni 15 mečeva i postigao četiri gola.\nIpak, prošle sezone Jojić je nastupio na samo 12 mečeva, pa ga Jirgen Klop nije iskoristio u meri u kojoj je najavljivao kada je iz Partizana prelazio u Borusiju.Jojić nije jedino pojačanje Kelna na startu prelaznog roka. “Jarčevi” su istog dana angažovali odbrambenog igrača iz Brazila, Felipea Santanu koji je prošle sezone nastupao za Šalke.U Kelnu očekuju da će Miloš Jojić dokazati reputaciju iz Partizana, u kojem je za dve sezone odigrao 35 utakmica i postigao 18 golova.


Test - Agencija Panorama Beograd\nAvio karte svih avio kompanija možete rezervisati online ili pozivanjem call centra. Naša agencija uspešno prodaje avio karte preko 25 godina. Jeftine avio karte su naša specijalnost i nudimo Vam trenutno najpovoljnije ponude za sve avio kompanije na našem tržištu. Rezervacije avio karata preko interneta preporučujemo zbog najmanje naknade za izdavanje avionske karte.\nLow cost companije\nPored redovnih avio prevozilaca, u našoj ponudi su i sve popularniji low cost avio prevoznici.\nJeftine avionske karte su naša specijalnost i nudimo Vam trenutno najpovoljnije ponude za sve avio kompanije koje su prisutne na našem tržištu.


U USK čak 40 ustanova za obrazovanje odraslih!\nMinistarstvo obrazovanja USK planira uvesti više reda i kontrole u rad ustanova za obrazovanje i prekvalifikaciju odraslih koji djeluju na području ovog kantona.\nPrema riječima predstavnice pomenutog ministarstva Albijane Trnavci, trenutno u Unsko-sanskom kantonu postoji 40 takvih ustanova kroz koje je u protekle četiri godine prošlo 6.700 osoba.\n“Kada se radi o obrazovanju odraslih, tu postoji veliki broj problema, a najveći se ogleda u nepostojanju jedinstvenog informatičkog sistema koji bi pratio polaznike koji se upisuju i stiču znanja u takvim ustanovama”, kazala je Trnavci.\nPrema njenim riječima, u narednom periodu planiraju se izmjene i dopune zakonskih propisa kojima se reguliše ova oblast s obzirom na široke mogućnosti raznih zloupotreba, uključujući i kupovinu diploma.\nU proteklom periodu nekoliko pomenutih ustanova privremeno je bio zabranjen rad, te im je bilo naloženo da usklade svoje djelovanje sa zakonskim propisima. “Nažalost, moramo konstatovati kako aktuelni Zakon o obrazovanju odraslih osoba USK ima dosta nedorečenosti i pravnih praznina. Neke od ustanova koriste i zloupotrebljavaju takvo stanje”, istakla je Trnavci.\nOna je dodala kako se to posebno odnosi na predmete stranih jezika i informatike, koje neke od ustanova predstavljaju kao neformalno obrazovanje. Inače, kada je riječ o ustanovama za obrazovanje i prekvalifikaciju odraslih, najveći interes vlada za medicinsku struku, mašinstvo i strane jezike, s obzirom na da su planovi najvećeg broja polaznika vezani za osposobljavanje za ona zanimanja koja su tražena u inostranstvu.\nSolidna partija Zmajeva u remiju protiv Senegala u Le Havreu


NBS je preduzela prvu meru ka pooštravanju monetarnih uslova, pri čemu je prosečna repo stopa na jučerašnjoj reverznoj repo aukciji povećana za 13 baznih poena na 0,24 odsto\nIzvršni odbor Narodne banke Srbije odlučio je danas da referentnu kamatnu stopu zadrži na nivou od jedan odsto.\nNepromenjene su ostale i stopa na depozite na 0,1 odsto i kamata na kreditne olakšice na 1,9 procenata, ali je preduzeta prva mera ka pooštravanju monetarnih uslova, pri čemu je prosečna repo stopa na jučerašnjoj reverznoj repo aukciji povećana za 13 baznih poena na 0,24 odsto, saopšteno je iz NBS.\nDonoseći ovakve odluke, Izvršni odbor je imao u vidu da je viši nivo inflacije u odnosu na početak godine, kao i u drugim zemljama, u najvećoj meri posledica niske prošlogodišnje baze i faktora na strani ponude, na koje monetarna politika ne može da utiče.\nReč je pre svega o rastu svetskih cena nafte i drugih primarnih proizvoda prethodnih meseci, što je, uz zastoje u globalnim lancima snabdevanja, dovelo do viših troškovnih pritisaka na svetskom i domaćem tržištu. Pored toga, na domaćem tržištu od aprila se beleži i izraženiji rast cena povrća zbog suše, što je uticalo da inflacija u avgustu iznosi 4,3 odsto međugodišnje.\nDinar sad dobar i za Singapurce: Zbog stabilnog kursa srpske hartije i u azijskoj centralnoj banci\nReč je o pritiscima pre svega na strani ponude, na šta upućuju i dalje niska i stabilna bazna inflacija od 1,8 odsto međugodišnje u avgustu, kao i kratkoročna i srednjoročna inflaciona očekivanja, koja se u slučaju finansijskog sektora i privrede nalaze oko centralne vrednosti cilja od tri procenta plus/minus 1,5 posto.\nIO NBS očekuje da će se međugodišnja inflacija u narednih nekoliko meseci najverovatnije naći na višem nivou nego u avgustu i, kao u ostalim zemljama u okruženju, iznad gornje granice ciljanog koridora, ali da se sa iščezavanjem efekta ovogodišnjeg rasta svetskih cena primarnih proizvoda i troškovnih pritisaka u proizvodnji i transportu u drugoj polovini naredne godine, očekuje povratak inflacije prvo u ciljni okvir, a zatim i na nivo ispod centralne vrednosti cilja.\nNBS referentna kamatna stopa kamatne stope monetarna politika


Kukuruz potonuo zajedno sa sojom, suncokret 30 dinara | Agro Info Net\nPočetna » CENE NA BERZI » Kukuruz potonuo zajedno sa sojom, suncokret 30 dinara\nCene soje kao 2011. godine, kukuruz potonuo, ima cenu iz 2016. godine, šta nas čeka ko će znati? Novi suncokret je zabeležio cenu od 30,50 dinara za kilogram.\nZrno soje je na najnižem nivou u poslednjih skoro 8 godina. Soja rod 2011. je u oktobru 2011. prometovana po 34,00 dinara, a već u avgustu 2012. cena je skočila na rekordnih 72,00 dinara. Ove nedelje se cena kretala u rasponu od 34,00 do 35,00 dinara, a ponderisana cena iznosi 34,75 dinara bez PDV-a (38,23 dinara sa PDV-om).\nSoja rod 2019. sa isporukom septembar-oktobar je prometovana po 35,33 dinara (38,86 din/kg sa PDVom).


Passport program: Saradnja novosadske lokalne scene sa japanskom - Novi Sad - Evropska prestonica kulture\nLokalne organizacije imale su priliku da čuju šta to čini program „Passport“ iza kog stoji EU Japan fest i kako se mogu povezati sa japanskim umetnicima, u okviru prezetancije pomenutog programa u kulturnoj stanici Svilara.\nProgram „Passport“ sa jedne strane pruža podršku projektima lokalnih organizacija, a sa druge otvara mogućnost za povezivanje sa japanskom scenom, kao i stvaranje prilike da domaći radnici u kulturi rade i stvaraju u Japanu.\nEU Japan fest sarađuje sa Novim Sadom, kao budućom Evropskom prestonicom kulture, na nekoliko projekata, a generalni sekretar istakao je da je novosadska kulturna scena itekako zainteresovana za saradnju sa japanskim umetnicima i organizacijama i da je primetna želja da se ta saradnja produbi i nastavi.\nIdeja je da se program „Passport“ održi i realizuje i nakon 2021. godine, odnosno nakon godine titule Evropske prestonice kulture.\nO samom programu „Passport“ i saradnji sa Novim Sadom možete čuti od Minami Kifune iz EU Japan festa:


Održan skup za poljoprivrednike iz opštine Čajetina – Agropress\nOdržan skup za poljoprivrednike iz opštine Čajetina\nČajetina – Privredno društvo za razvoj poljoprivrede „Zlatiborski eko agrar“ organizovalo je skup za poljoprivrednike\ngde je predstavljen program mera podrške za sprovođenje poljoprivredne politike i politike ruralnog razvoja uz dve panel diskusije o voćarskoj i stočarskoj proizvodnji.\nIz budžeta opštine Čajetina ove godine biće izdvojeno 25 miliona dinara za sprovođenje programa podrške poljoprivrednicima. U skladu sa Strategijom za razvoj poljoprivrede, Ekoagrar je zadržao većinu mera iz prošle godine, kada je podneto 650 zahteva za subvencije. Novina je da će se program realizovati kroz nekoliko konkursa od mesec dana, a prvi je počeo od prvog aprila. Ove godine se pauzira sa merom podsticaja ostavljanja ženskih grla kroz nabavku stočne hrane jer će sva ostavljena ženska telad iz ove i prošle godine biti predmet podsticaja sledeće godine.\nVladimir Bojović, Zlatiborski Eko Agrar, Foto: Agropress\nDirektor „Zlatiborski eko agrar” Vladimir Bojović naveo je kao veliku inovaciju ove godine podršku mladima.\n„Šest mladih gazdinstava ispod 40 godina podržaćemo na način što ćemo podeliti četiri stada od po 10 grla ovaca i dva stada od po deset grla koza koje će oni kroz dve godine imati obavezu da vrate kako bi dali nekon narednom. To je najdirektnija pomoć mladima da im pomognemo da osnuju svoju proizvodnju”, rekao je Bojović.\nU okviru panel diskusije o voćarstvu, najviše se govorilo o malini i zaključak stručnjaka je da se ne odustaje od proizvodnje ovog voća. Prethodna godina je bila teška, kako zbog cene, manipulacije sa informacijama o kvalitetu i potražnji, kišne sezone koja može ostaviti na zasade i u ovoj godini, ako se malinjaci ne budu održavali i obrađivali.\nProfesor dr Aleksandar Leposavić iz Instituta za voćarstvo Čačak rekao je da zbog deficita kvalitetne robe na tržištu postoji trend rasta tražnje a cena je više nego zadovoljavajuća.\n„Prema poslednjim sastancima i saradnji korektnih hladnjačara i proizvođača dogovorena cena je daleko veća od one sa kojima su naši proizvođače se susreli, odnosno pregovora radne grupe i formiranja neke pregovaračke cene. Siguran sam da će proizvođači imati veći finansijski efekat u ovoj sezoni a ono šta ostaje kao problem svih ovih dešavanja je radna snaga”, kazaoje Leposavić.\nNa temi stočarstva predstavljen je projekat nalaženja mogućnosti za unapređenje ekonomičnosti na farmama ovaca i koza u Zapadnoj Srbiji koji sprovodi Institut za krmno bilje Kruševac.\nPoljoprivrednike je pozdravio predsednik opštine Čajetina Milan Stamatović rekavši da je poljoprivreda budućnost Srbije i ponovio plan o formiranju moderne verzije zadruge u vidu agroindistrijskog centra.\nBojović poljoprivrednici skup Vladimir zlatiborski eko-agrar čajetina\nRusi jedu miokovačku jabuku iz zasada mladog Dobrosava Jelića\nPokrenuto klizište u mestu Zaovine,meštani bez struje i vode


Američke agencije: Klimatske promene izazivaju ekstremne oluje\nU nacrtu izveštaja 13 američkih federalnih agencija zaključuje se da Sjedinjene Države već osećaju negativne efekte klimatskih promena, sa velikim porastom učestalosti toplotnih talasa, jakih kiša i drugih ekstremnih vremenskih prilika tokom protekle četiri decenije.\nProcena je da će globalne temperature nastaviti da rastu, sa veoma negativnim efektima, ako ne dođe do velikog smanjenja upotrebe fosilnih goriva.\nNa svetskom nivou, 15 od poslednjih 16 godina su bile najtoplije otkako se sprovode merenja, a Nacionalna administracija za okeane i atmosferu je saopštila da je 2017. na putu da bude druga najtoplija godina u SAD u istoriji.\nU izveštaju se dugoročni dokazi da ljudska aktivnost ubrzava globalno zagrevanje nazivaju "nedvosmislenim".\n"Nema alternativnog objašnjenja, a u istoriji posmatranja nisu viđeni prirodni ciklusi koji bi objasnili promene klime. Dokaza za klimatske promene ima na pretek od vrha atmosfere do okeanskih dubina", navodi se u izveštaju.\nNaučnici iz celog sveta su dokumentovali otopljavanje vazduha i vode, otopljavanje glečera, nestanak snega, smanjenje površine morskog leda i povećanje nivoa mora.\nU izveštaju se navodi da će temperature u SAD-u u narednim decenijama porasti za najmanje 2,5 stepena, čak iako se zagađenje ugljenikom drastično smanji.\nPredsednik SAD-a Donald Tramp i njegov kabinet su javno izražavali sumnju da je globalno zagrevanje uzrokovano prvenstveno ljudskim zagađenjem i da će imati ozbiljne posledice po Amerikance.


Otvorena Senzorna soba u OŠ „Sveti Sava“ – Podrinske\nOtvorena Senzorna soba u OŠ „Sveti Sava“\nU okviru humanitarnog projekta „Veliko srce“ danas je u Osnovnoj školi „Sveti Sava“ u Šapcu svečano otvorena Senzorna soba, prostorija za stimulaciju čula koja se koristi u terapiji dece sa teškoćama. Sredstva za ovu vrednu donaciju obezbeđena su zahvaljujući projektu koji zajednički sprovode „Eurobank“ i Fondacija „Ana i Vlade Divac“. Vrednost donacije je blizu 1,4 miliona dinara, a novac su obezbedili klijenti „Eurobanke“, koji su korisnici kartice „Veliko srce“.\nGradonačelnik Šapca Nebojša Zelenović zahvalio se u ime grada Šapca na ovoj vrednoj donaciji OŠ „Sveti Sava“, i podsetio da je to jedina škola u Mačvanskom okrugu koja se bavi obrazovanjem i vaspitavanjem dece sa smetnjama u razvoju.\n-Prateći savremene tokove, stručni kadar Osnovne škole “Sveti Sava” više od četiri decenije trudi se da deci sa smetnjama u razvoju pruži što kvalitetnije obrazovanje. Donacija u okviru projekta “Veliko srce” značajno će doprineti ostvarivanju naše ambicije da Škola preraste u resursni centar koji će pružati različite vrste usluga. Grad Šabac predano brine o svim kategorijama stanovništva, a najbolji pokazatelji toga je podrška Evropske unije prilikom realizacije gradskih projekata u oblasti socijalne zaštite. Čak i Ministarstvo rada i socijalne politike izdvaja Šabac kao primer dobre prakse, kazao je gradonačelnik Šapca, obraćajući se prisutnima na svečanom otvaranju Senzorne sobe.\nGradonačelnik Zelenović je podsetio da Grad skoro četvrtinu svog budžeta ulaže u socijalnu zaštitu, obrazovanje i kulturu.\nMagdalena Tatić, direktor Sektora za kredite fizičkim licima u Eurobank, istakla je da je Senzorna soba u OŠ „Sveti Sava“ bio jedan od prioritetnih projekata.\n-Drago nam je što smo u saradnji sa svojim klijentima uticali na to da deca ove škole unaprede svoje sposobnosti, rekla je Magdalena Tatić, direktor Sektora za kredite fizičkim licima u Eurobank.\nU okviru humanitarnog projekta „Veliko srce“ tokom šest godina obnovljeno je 38 vrtića i osnovnih škola u Srbiji.\nAna Divac, predsednik UO Fondacije „Ana i Vlade Divac“, istakla je da je kontinuiran rad na unapređenju obrazovnog i vaspitnog sistema, velika profesionalna, ali i lična satisfakcija.\n-Ponosni smo na činjenicu što je „Veliko srce“ jedan od najdugoročnijih i najprepoznatljivih projekata koje sprovodimo u saradnji sa našim partnerima izu saradnji sa našim partnerima iz Eurobanke“, rekla je Ana Divac, predsednik Upravnog odbora Fondacije „Ana i Vlade Divac“.\nDomaćin posete, direktorka škole Snežana Radovanović, navodi da opremanje senzorne sobe osim za školu ima i veliki značaj za društvenu zajednicu.\n-Na tretmane u senzornoj sobi dolaziće i deca iz ostalih predškolskih ustanova kao i sva deca kojima je ovakva usluga potrebna. Hvala Eurobanci i Fondaciji Divac što smo deo projekta Veliko srce, kazala je direktorka škole.\nSenzorna soba sastoji se od različitih elemenata koji potpomažu stimulaciju čula sluha, vida, dodira i mirisa. Ona predstavlja mesto gde osobe sa poremećajem senzorne integracije mogu da istraže i razviju svoje senzorne veštine, ali i relaksiraju se, oslobode stresa i napetosti.


Narodna banka upozorava: Pazite gde dižete kredit i kome ostavljate depozit | Nova Ekonomija\nNarodna banka Srbije, Nova ekonomija\nNarodna banka Srbije uočila da se jedan broj privrednih društava bavi unovčavanjem čekova uz naplatu provizije, kao i isplatom novca u zamenu za sredstvo obezbeđenja (nakit, motorna vozila, nekretnine i druge vrednosti) i uz određenu kamatu.\nOsim toga, deo njih nudi građanima investiranje novca u reklamama u kojima se garantuje isplata dobiti, a pružanje ovih usluga predstavlja neovlašćeno kreditiranje, odnosno neovlašćeno primanje depozita, upozorila je Narodna banka Srbije.\nKako se u sopštenju navodi, Zakonom o bankama propisano je da se niko osim banke ne može baviti primanjem depozita, davanjem kredita i izdavanjem platnih kartica, osim ako je za to ovlašćen zakonom.\nNajviše falsifikata za 1000 dinara i 100 evra\nTakođe, zakonom je određeno da je banka akcionarsko društvo sa sedištem u Republici Srbiji koje ima dozvolu za rad Narodne banke Srbije i obavlja depozitne i kreditne poslove, a bavljanje delatnosti kreditiranja bez izričitog zakonskog ovlašćenja ili primanja depozita bez dozvole Narodne banke Srbije zakonom je definisano kao krivično delo.\nPod određenim uslovima i uz prethodnu dozvolu Narodne banke Srbije, kredite radi izvršavanja platnih transakcija mogu odobriti i platne institucije i institucije elektronskog novca.\nPored toga, na osnovu zakonskog ovlašćenja kredite mogu odobravati i neke druge institucije, kao što je Fond za razvoj, koji može odobravati kredite radi podsticanja razvoja privrednih subjekata.\nKako navodi Narodna banka Srbije, smisao ove zakonske odredbe jeste da se zaštite depoziti građana i da se spreči da se ovim poslovima bave lica koja ne ispunjavaju minimalne kadrovske i tehničke uslove i ne raspolažu kapitalom kojim garantuju povraćaj novca, niti ih kontroliše institucija specijalizovana za nadzor u oblasti finansijskog poslovanja.\nGrađani depozite mogu poveravati samo bankama čiji rad kontroliše i nadzire Narodna banka Srbije, pri čemu banke moraju da ispunjavaju visoke kriterijume za osnivanje i rad.\nIz ove institucije podvlače da su svi depoziti građana položeni kod banaka osigurani do iznosa od 50.000 evra, što pruža dodatnu sigurnost građanima i utiče na jačanje finansijske stabilnosti.\nNarodna banka upozorava građane da ako novac poveravaju ili pribavljaju od privrednih društava koja nemaju dozvolu za rad Narodne banke Srbije, postoji značajan rizik da svoj novac neće povratiti ili da će njihovo poverenje biti zloupotrebljeno.\nOni navoda da u takvoj situaciji Narodna banka ne može štititi njihova prava i interese jer nije ovlašćena da kontroliše poslovanje takvih privrednih društava.\nTakođe, građanima će biti onemogućeno ili bitno otežano da svoja prava zaštite i pred sudom, budući da su ugovori koji su protivni prinudnim propisima ništavi.\nto rade i pojedini sindikati po firmama, daju pozajmicu uz kamatu od 20 posto...


Njujurčanin, u čijem muzičkom opusu je 20 albuma, muzicirao je kao gost Vasila Hadžimanova čiji je bend večeras pred Užičanima snimio deo materijala koji će se naći na novom CD-u.\nNa ovom albumu Hadžimanov će “umiskati” svirke sa pet koncerata u Srbiji a Užice je, posle Beograda i Kragujevca, treći grad na njegovoj turneji. CD sa “živim” materijalom prodaveće se i u Americi, a na “koricama” će imati žig užičkog Gradskog kulturnog centra.\n- Lepo je biti uz Vasila i ove momke i sa njima Srbijom pronositi zvuke džeza, - rekao je za “Blic” Dejvid Bini čije je saksofon solaže uživo, na žalost, čulo samo 70-80 Užičana, večeras pridošlih u Gradski kulturni centar.\nDa li je na lošu posetu uticala cena ulaznice od ne baš jeftinih 400 dinara, ili je sutrašnji radni dan jednostavno naterao urbanu publiku da ostane kući – tek šteta je što je oko bine ostalo još tako puno prostora.


POČETNA NACIONALNE VESTI Date smernice medijima za period pre i tokom izborne kampanje\nPrivremeno nadzorno telo za praćenje medija tokom izborne kampanje objavilo je smernice prema kojima mediji u Srbiji treba da pre i posle raspisivanja izbora omoguće permanentnu javnu debartu o svim važnim društvenim pitanjima i objavljivanje različitih i kritčkih mišljenja.\nU smernicama se napominje da se to odnosi na sve medije koji imaju informativne programe, emisije i sadržaje, kao i da posebnu obavezu za organizovanje stalne rasprave o važnim društvenim pitanjima imaju javni medijski servisi RTS i RTV.\nNjihova je obaveza, kako se navodi, da omoguće da se čuju različita mišljenja, pa i ona kritička i da se organizuje dijalog i sučeljavanje predstavnika različitih politčkih organizacija, organizacija civilnog sektora i kompetentnih građana, pri čemu, dodaje se, “u periodu kada nisu raspisani izbori ne mogu da važe kriterijumi reciprociteta, već aktuelnosti i konkrenog angažmana”.\nUređivački timovi javnih servisa treba da rade nezavisno i autonomno, što zakon propisuje i garantuje.\n“S obzirom na veliki broj formalno registrovanih političkih sranaka i organizacija, u periodu pre raspisivanja izbora mediji treba da daju prednost onim strnkama i organizacijama koje su najaktivnije u političkom, odnosno janom životu, koje su sada ili u prethodnom mandatu zastupljene ili bile zastupljene u instuitucijama: Narodnoj skupštini Republike Srbije i Skupštini Grada Beograda i za koje relevantna istraživanja pokazuju da su u žiži pažnje javnosti, odnosno birača”, navodi se u delu smernica koji se odnosi na period pre raspisivanja izbora.\nIz PNT posebno pozivaju medije da, bez odlaganja, uspostave što uravnoteženiji odnos prema političkim subjektima i da u programe radija i televizije pozivaju ravnopravno predstavnike vlasti i opozicje.\nPosle raspisivanja izbora, kako se ističe, mediji takođe treba da se pridržavaju odredaba Zakona o izboru narodnih poslanika i sva tri medijska zakona, posebno onih odredaba koje se odnose na ravnopravnost, nediskriminatornost i pravila promocije u predizbornoj kampanji.\nU delu smernica koji se odnosi na period posle raspisivanja izbora naglašeno je da mediji moraju da vode računa o objavljivanju tarifa za političko oglašavanje u toku predizborne kampanje, uspostavljanju odgovarajućeg distributivnog ključa u vezi sa pravom predstavljanja na javnim medijskim servisima, kao i usvajanju samoregulacije od strane javnog servisa kako bi se obezbedilo adekvatno vreme emitovanja za izražavanje stavova i mišljenja opozicije u informativnim emisijama.\nDeset dana pre dana za glasanje mediji, kako se dodaje, ne mogu izveštavati o zvaničnim javnim skupovima na kojima se otvaraju infrastrukturni i drugi objekti, ako na tim skupovima učestvuju javni funkcioneri koji su kandidati za predsednika Republike, poslanike i lokalne odbornike.\n“Kada izbori budu i zvanično raspisani, Privremeno nadzorno telo za praćenje medija tokom izborne kampanje, će se obratiti medijima i sa drugim smernicama i uputstvima”, dodaju iz Privremeno nadzorno telo za praćenje medija tokom izborne kampanje.\nPRETHODNI ČLANAKMUP: Odustajemo od prekršajnih postupaka protiv novinara na nelegalnim skupovima\nSLEDEĆI ČLANAKTeško se diše u Požarevcu, vazduh zagađen


Turistička organizacija opštine Inđija | Lesni profili\nHiljadama godina navejavani lesni profili u Starom Slankamenu izuzetno su vredno prirodno dobro koje čuva tajne ledenog doba i klimatskih promena tokom njega. To je geološki lokalitet jedinstven u Evropi i jedan od samo tri u svetu jer predstavlja najkompletniji arhiv paleoklimatskih promena tokom poslednjih 800.000 godina na evropskom kopnu a koji se u svetu može porediti jedino sa lesnim naslagama u Kini i Centralnoj Aziji.\nOtkrivajući tajne ledenog doba, lesni profili ovog interesantnog sremskog sela nisu interesantni samo za naučnike, već primenom savremenih načina prezentacije mogu postati veoma atraktivni i za mnogobrojne turiste. Zato je u njihovoj neposrednoj blizini u budućnosti planirano formiranje atraktivnog savremenog tematskog muzeja "Leslend". Pojedine međunarodne institucije za zaštitu prirode planiraju uspostavljanje Geoparka lesa u Srbiji i njegovo uključenje u mrežu UNESCO Geoparkova Evrope i sveta, pri čemu bi veliki značaj imao upravo lokalitet u Starom Slankamenu.


Kolekcija venčanica Christian Siriano - Lux Life luksuzni portal: Moda, Stil, Trendovi, Kolekcije 2019/2020...\nPrelepa tamnoputa glumica, nosila je venčanicu sa potpisom Christian Siriano iz nove kolekcije venčanica za 2018.godinu. Njen odabir haljine za venčanje, nagnao je dizajnera da nakon toga dizajnira mnoštvo sličnih modela, jer su devojke tražile haljinu baš poput Samirine. Vajlina haljina se sastojala iz gornjeg dela na jedno rame i donjeg dela – balske suknje.\nČesto nazivan kao savremeni minimalista, Siriano kreira venčanice za moderne žene. Iako se u okviru ove kolekcije nalazi 16 fantastičnih modela uglavnom tradicionalnih krojeva, postoje mnogobrojni odvojeni delovi, koji dozvoljavaju da promenite autfit tokom vašeg venčanja i izgledate potpuno drugačije.\nUprkos tome što buduće mlade uglavnom inkliniraju tradicionalnom izgledu, postoje opcije koje vam dozvoljavaju da izgledate van svih stereotipa. Za mlade koje žele da se zabave, u ponudi su opcije koje dozvoljavaju da se tokom večeri presvuku ili da obuku kombinezon u kom mogu izgledati podjednako elegantno.\nPostoje četiri lajtmotiva koja obeležavaju ovu kolekciju - kombinezoni, srcoliki izrezi, gola ramena i upotreba čipke.\nCene ovih fantastičnih haljina koje će učiniti da se osećate kao najlepša devojka na svetu kreću se od $3,500 do $17,000.\nPROČITAJTE SLEDEĆI TEKST: Venčanice kao za princeze


Klinton: SAD će tražiti uvođenje sankcija Iranskoj revolucionarnoj gardi\nAmerička državna sekretarka, Hilari Klinton, izražava zabrinutost u pogledu Iranske revolucionarne garde, ali ističe da su Sjedinjene Države, uprkos zalaganju da se Iranu uvedu dodatne sankcije, i dalje otvorene za dijalog sa Teheranom. Hilari Klinton je to izjavila u ekskluzivnom intervjuu za Glas Amerike, na kraju posete državama Persijskog zaliva. U medjuvremenu, iranski predsednik Mahmud Ahmadinedžad preti da će svaka zemlja koja traži da se njegovoj zemlji uvedu dodatne sankcije - „zažaliti“.\nAmerička državna sekretarka je rekla da iranska Revolucionarna garda stiče sve veći uticaj i preuzima preveliku kontrolu nad bezbednošću i donošenjem odluka na političkom i ekonomskom planu. Ona je takodje ukazala da zalaganje Vašingtona za uvodjenje dodatnih sankcija Iranu pre svega ima za cilj iransku Revolucionarnu gardu. Državna sekretarka gardu krivi za nasilje nad političkim protivniima u Iranu:\n„Usredsređujemo naše sankcije na iransku Revolucionarnu gardu. Ona je duboko umešana u trgovinsku i poslovnu i investicionu delatnost Irana. Garda je vlasnik važnih institucija kao što je na primer aerodrom, što znači da je angažovana u mnogim stvarima a to zabrinjava.“\nDržavna sekretarka traži podršku država Persijskog zaliva za nove sankcije Iranu u nadi da će Teheran pod pritiskom pristati na predloženu razmenu uranijuma. Iranski predsednik Mahmud Ahmadinedžad međutim upozorava da Iran ne prihvata takav pritisak:\n„Naravno, ako neko želi da radi protiv Irana, uzvratićemo drugačije nego do sada. Nećemo davati dodatne savete niti razjašnjavati i objašnjavati. Definitivno, preduzećemo protivakciju koja će ih kao i obično naterati da zažale.“\nPrema predlogu sastavljenom pod pokroviteljstvom Ujedinjenih nacija, od Irana se traži da uputi svoj nisko obogaćeni uranijum u inostranstvo u zamenu za nuklearno gorivo, da bi se ograničile moguće sposobnosti Irana da proizvede nuklearno oružje.\nTakve strepnje je dodatno povećalo saopštenje Teherana da već obogaćuje uranijum do 20 odsto. Medjunarodna zajednica strahuje da bi Iran mogao da intenzivira taj proces do nivoa potrebnog za proizvodnju nuklarnog oružja. Iran tvrdi da da razvija nuklearni program u mirnodopske svrhe. Državna sekretarka Hilari Klinton je pojasnila američki stav:\n„Nikada nećemo zatvoriti vrata. Nećemo povući pruženu ruku, ali je predsednik Obama poručio Irancima da treba da otvore pesnicu da bi mogli da se rukuju. Naša strategija je uvek imala dva koloseka i uvek smo govorili o pritisku i sankcijama.“\nSjedinjene Države, Rusija i Francuska su u međuvremenu napisale zajedničko pismo Medjunarodnoj agenciji za atomsku energiju, u kojem izražavaju zabrinutost povodom nedavnih tvrdnji Irana da obogaćuje uranijum do višeg stepena.


"Pacoli doživeo diplomatsku sramotu u Americi" | Skandalozno\nPrištinski mediji ogorčeni: Pacoli je doživeo diplomatsku sramotu u Americi\nKosovska delegacija, koja učestvuje u radu Generalne skupštine UN, napravila je ozbiljne diplomatske greške u Sjedinjenim Američkim Državama (SAD), piše list Zeri.\nKako prenosi portal Kossev, poznavaoci međunarodnih odnosa za taj list ocenjuju da je ministar spoljnih poslova Kosova Bedžet Pacoli pokušao da obmane lokalnu javnost, objavivši na svom Fejsbuk profilu da je navodno razgovarao sa američkim predsednikom Donaldom Trampom i premijerom Maroka Saadinom el Otmanijem.\nOn je naveo da se šef kosovske diplomatije nametnuo tokom pauze, pišu dalje Zeri. Ali šef kosovske diplomatije objavio je i razgovor na arapskom jeziku, za koji kaže da je vodio sa marokanskim premijerom na Whatsapp-u.\n“Sa premijerom sam imao razgovor u pisanoj formi. Međutim, diplomatski metri ne porede se sa medijskim metrima”, branio se Pacoli.\nTakvu kosovsku diplomatiju u SAD poznavaoci političkih pitanja kvalifikuju kao do sada nevidjeni skandal, dodaje taj list.\nBudite prvi sa komentarom na članku "Prištinski mediji ogorčeni: Pacoli je doživeo diplomatsku sramotu u Americi"


Simonović na suđenju za paljenje kuće novinara Milana Jovanovića: Ne osećam se krivim | Insajder\nSimonović na suđenju za paljenje kuće novinara Milana Jovanovića: Ne osećam se krivim\nU Drugom osnovnom sudu u Beogradu danas je održano suđenje bivšem predsedniku Opštine Grocka Dragoljubu Simonoviću i još trojici optuženih za paljenje kuće novinaru portal Žig info u Grockoj Milanu Jovanoviću. Kako je objavila Cenzolovka, Simonović, koji je optužen da je naložio paljenje kuće Jovanovića u Vrčinu, na pitanje sudije da li se oseća krivim po tačkama optužnice, odgovorio je: „Apsolutno ne, u celosti“.\nSimonović je na današnjem suđenju u Drugom opštinskom sudu u Beogradu rekao i da ne priznaje zahtev za naknadu štete novinaru Žig infa.\nOptuženi za organizaciju i paljenje kuće - Vladimir Mihajlović, Igor Novaković i Aleksandar Marinković - rekli su da priznaju krivicu „u jednom određenom delu“ i da, kao ni Simonović, ne priznaju zahtev za naknadu štete, objavila je Cenzolovka.\nSuđenje Simonoviću i ostalim optuženim u ovom slučaju bilo je zakazano za 26. jul, ali je odloženo jer se advokati bvšeg predsednika Opštine Grocka i Novakovića nisu pojavili.\nNa suđenju, održanom 24. maja, pročitan je samo optužni predlog, jer je advokatica Zora Dobričanin, koja brani Mihailovića, imala zakazano suđenje u Višem sudu. Avokati ostalih optuženih nisu se složili da se suđenje nastavi bez nje.


Zbog svojih tehničkih performansi i čistog spektra ovi modulatori nalaze primenu i u manjim KDS, hotelskim i ZAS sistemima. U tim situacijama veći broj modulatora (u modulatore se najčešće uvode signali iz SAT risivira) se sabira sa prijemnom stanicom zemaljske TV i takav signal sa većim brojem kanala se distribuira u ZAS, KDS ili hotelski sistem. Modulatori se pri povezivanju u neki KDS ili ZAS sistem uvek podešavaju mernim instrumentima vodeći računa o propisnim nivoima signala i frekventnom rasporedu kanala.\nNAMENA: Za kompletno digitalnu distribuciju svih TV programa. Može se multipleksirati sa DVB - C ili DVB-T/T2 KDS ili ZAS multipleksima. Idealna varijanta za video nadzor ili kao info kanal za hotele, bolnice, škole, stambene i poslovne objekte sa konstantnim snimanjem uz pomoć adekvatnog DVR sistema.\nTeleves DiMod ref.585401 je univerzalni digitalni QAM ili COFDM modulator -- uređaj koji pretvara HDMI signal u QAM DVB -C za integraciju sa KDS sistemom ili COFDM DVB-T signal za integraciju sa digitalnom zemaljskom TV i u ZAS sistemima.\nHDMI signal može biti iz snimača video nadzora, kamera, DVD, SAT\nUputstvo i karakteristike:Televes DiMod HDTV encoder/modulator DVB C/DVB T\nPrimer povezivanja u individualnom stambenom objektu.


Nova imena za SANU: I Kusturica kandidat za akademika | 013 info\nFoto: Medija centar Beograd (wikimedia)\nBeta\tSub, 27/02/2021 - 14:02\nRežiser Emir Kusturica i predsednik Matice srpske Dragan Stanić predoloženi su za članstvo u Odeljenju za jezik i književnost SANU, objavile su danas "Večernje novosti". Na istom spisku za dopisne članove ovog odeljenja su i univerzitetski profesori na katedri za srpski jezik i književnost Milo Lompar, Rajna Dragićević, Radivoje Mikić, Marko Nedić, Milivoj Nenin i Zorica Nestorović.\nDoktor Baskić: Ne može da smeta ako je neko dobio različite vakcine\nProsečna potrošačka korpa za deset godina poskupela 86 odsto, jeftiniji samo šećer\nDeo Pančeva od 10 sati bez vode\nUhapšen zbog pozivanja na nasilnu promenu ustavnog uređenja preko Fejsbuka\nSimpo ponovo prodaje robnu kuću i samoposlugu u Pančevu\nPANČEVO: Prognoza vremena za petak, 23. april\nKad suplementi postaju štetni?\nINSA vodomeri osvajaju pančevačko tržište\nĐerlek: Čeka nas mirno leto ako revakcinišemo tri miliona ljudi\nPANČEVO: Javni čas Džudo kluba Tamiš (VIDEO)\nU četvrtaj u Južnobanatskom okrugu 87 novozaraženih. Pregled po mestima\nStiže još jedna vakcina u Srbiju: Postignut dogovor sa Modernom\nRaspisan konkurs za Nagradu Vasko Popa


POREZI I DOPRINOSI NAJVEĆA PREPREKA PRIVREDNOM RAZVOJU\nPrivrednici u Srbiji ne prave veliku razliku kada ocenjuju uslove poslovanja na nacionalnom nivou i u opštini u kojoj posluju. U oba slučaja, više od polovine smatra da je poslovna klima osrednja, a između trećine i četvrtine – da su uslovi za razvoj biznisa loši.\nJedan od bitnih razloga za takav stav leži u činjenici da među najvećim preprekama za poslovanje vide pitanja iz nadležnosti republičke vlasti. Kao prvi problem čak 69 odsto privrednika ističe visok porez i doprinose na zarade. Slede visok PDV, nedostatak novca za ulaganje (33 odsto), komplikovana birokratija i siva ekonomija, pokazalo je istraživanje stavova privrede na lokalu koje je u februaru ove godine sproveo NALED uz podršku Razvojne agencije Srbije u okviru projekta "Jačanje struktura u lokalnoj samoupravi za podršku MMSP-a".\nNALED i RAS su kroz taj projekat, u cilju jačanja kapaciteta gradova i opština za rad s privredom, organizovali niz obuka, među kojima su izgradnja odnosa s poslovnom zajednicom, podrška početnicima u biznisu, podrška novim ulaganjima, saradnja s drugim opštinama, promocija privrede, investicija i lokalne samouprave. Obuke je uspešno prošlo 22 šefova i zaposlenih u kancelarijama za lokalni ekonomski razvoj u 18 lokalnih samouprava.\nNa pitanje koje bi im olakšice bile najkorisnije i imale najveći efekat na razvoj privrede, ispitanici ističu poreske olakšice, podsticaje za ulaganja u osnovna sredstva i podsticaje za zapošljavanje, kao i podsticaje na lokalu u vidu izuzeća ili smanjenja taksi i naknada. Iako lokalne samouprave pokušavaju da izađu u susret zahtevima i obezbede novac u budžetu, čak 94 odsto privrede priznaje da te podsticaje dosad nije koristilo (83 procenta nije koristilo olakšice koje nude nacionalne institucije).\nTeme koje zanimaju privrednike i o kojima žele da razgovaraju s lokalnim samoupravama uglavnom se tiču finansija, kao što su podsticaji, visina lokalnih taksi i naknada, plan budžeta za narednu godinu i cene komunalnih usluga. Međutim, istraživanje je pokazalo da privrednici retko kad imaju inicijativu po tim i drugim pitanjima od značaja za poslovni ambijent – čak 91 odsto privrednika priznaje da nikada nije uputilo nijedan predlog na adresu lokalne samouprave, pet odsto jeste ali bez ikakvog efekta, a preostala tri odsto je imalo sreće da nešto predloži i da njihov predlog bude usvojen. S druge strane, ti podaci govore da lokalna samouprava na kraju usvoji gotovo 40 odsto od svih predloga koje privreda podnese. Problem je što je samo osam procenata privrede zainteresovano ili spremno da nešto predloži.\n– Jasno je da je potrebno razvijati mehanizme koji će privrednicima olakšati komunikaciju s lokalnom samoupravom – kaže potpredsednik Upravnog odbora NALED-a Vladan Vasić, koji je i gradonačelnik Pirota, grada koji je učestvovao u projektu "Jačanje struktura u lokalnoj samoupravi za podršku MMSP-a".\nKada je reč o zadovoljstvu saradnjom s institucijama na lokalnom nivou, interesantno je da je privreda najzadovoljnija odnosom koji ima s javnim komunalnim preduzećima. Čak 71 odsto privrednika naglašava da je u potpunosti ili uglavnom zadovoljno saradnjom s tim delom javnog sektora. Pozitivnu ocenu više od polovine ispitanika imaju i odeljenja za urbanizam zadužena za izdavanje građevinskih dozvola i direkcije za izgradnju.\nIzvor: Vebsajt Dnevnik, D. Urošević, 16.05.2017.


AQUAFIX®Separator izrađen od čelika, serija k\nKako je FASERFIX beton došao u Nemačku\nIstorija HAURATON-a 2006 - 2009\n2006 - 50 godina HAURATON-a\nBudućnost koja oblikuje svet\n50 godina HAURATON-a – i već se veselimo sledećih 50 godina ! S novim konceptom brendova i međunarodno orijentisanim rasponom proizvoda, ispunjavamo uslove sve globalnijeg tržišta. Zdrav rast će nam u ovom procesu biti važniji od brzog profita. Stoga naša lokacija ostaje u Nemačkoj kao i pre. Iz istog razloga, nova lokacija razvija se samo pet kilometara od Rastatta u mestu Ötigheim.\nHAURATON istorija u slikama\n2008 – Spremni na novi rast uz novi logistički centar\nBrojke izvoza rastu, kao i promet u Nemačkoj\nPovećali smo svoje kapacitete kroz izgradnju novog logističkog centra i proizvodnog pogona. Ovom investicijom želimo da pokrijemo sve veće, stalno rastuće zahteve tržišta, jer je godišnji promet izvoza već više godina sa dvocifrenim procentom, dok je istovremeno i u Nemačkoj potražnja za našim proizvodima u 2007 znatno porasla. "Kao kompanija u porodičnom vlasništvu srednje veličine jako smo regionalno pozicionirani. Lokacija u Nemačkoj vrlo nam je važna. Zato smo lokalno investirali ne samo u logistiku, nego i u proizvodnju.", reči su HAURATON-ovog generalnog direktora Markusa Reutera.\n2009 – HAURATON na startnoj liniji Formule 1\nNajveća narudžbina u istoriji kompanije : odvodnja na novoj trkačkoj stazi Yas Marina u Abu Dhabiju\nSa više od 20 km kanala za odvodnju ovo je najveća narudžbina u istoriji HAURATON-a. Nov sistem kanala, RECYFIX HICAP tip G posebno je razvijen i proizveden za trkačku stazu Yas Marina u Abu Dhabiju. Sistem odvodnje inovativan je pa čak i revolucionaran. To je prvi sistem sa telom kanala od PP-PE materijala, i ulivnim rubovima od izuzetno otpornog livenog gvožđa, koji nudi stalnu sigurnost za najviša opterećenja. Kod logistike i podrške pri ugradnji, na ovom projektu su postavljeni novi standardi: pravovremena isporuka proizvoda u ugovorenim terminima te prenos know-how znanja kod ugradnje, prošli su s najvišim ocenama i pored udaljenosti od 5000 km, pa je tako prva trka mogla da bude održana kao što je i planirano 01. oktobra 2009.